ДАРВОЗАБОН - Hidoyat.uz\nАсосий саҳифа Жамият Болалар ДАРВОЗАБОН\nЧоп этилди Mart 16, 2019 ДАРВОЗАБОНda fikr bildirishni o'chirish\nКамол футболга Салимчалик қизиқмайди. Бироқ мактабдаги энг яхши дарвозабон. Жамоада ҳамма унга ишонади. Унинг дарвозада турганини кўрган ҳар қайси жамоадоши бемалол ҳужумни кучайтириб, зўр бериб ўйин кўрсатади. У Салим билан чин дўст. Доим биргаликда дарс қилади. Бир синфда ўқишмаса-да қалин ўртоқ. Дўстининг ягона орзуси футболчи бўлиш. Аммо у ўйинда Салимнинг жамоасига қарши ўйнаётган ўз жамоаси дарвозасини ҳимоя қилади. Ҳозир эса дўстлик ва виждон олдида танг аҳволда, икки ўт орасида қолганди. Кечаги ўйин натижасидан норози Салим жиғибийрон бўлганча ўз гапидан қолмасди:\n– Бир сафар гол ўтказиб юборсанг нима қилади-а?\n– Йўқ, бўлмайди. Ахир бутун жамоа менга ишонади-ку, – куйиниб жавоб берди\nОрага жимлик чўкди. Улар тор йўлка бўйлаб кетиб борардилар. Елкасига папкасини\nосиб олган Салим яна сўз бошлади:\n– Кел, шу ўйинга сен тушма. Ўрнингга анави Мамасоли ўйнасин. Мен унинг оёғи остидан бемалол тўп кирита оламан. Эй, қанақа ўртоқсан ўзи? Шу ўйинда ўзимни кўрсата олсам, марказий клубга қабул қилишади-да…\n– Иложим йўқ, сен янада кучлироқ ўйин кўрсат, – дея нигоҳларини олиб қочди Камол.\nМусобақа куни ҳам етиб келди. Тумандаги барча футбол ишқибозлари томошага келишди. Бир-иккита ҳаваскорларда фотоаппаратлар ҳам бор эди. Маҳалла фаолининг ҳуштаги билан ўйинга рухсат берилди. Биринчи бўлимдаёқ шиддатли ҳужумлар томошабинларни шошириб қўйди. Салим тинмай тўпни олдинга суриб борар, жамоадошлари билан чиройли ўйин кўрсатарди. Яшил майдонда тезлик ҳукмрон эди. Бирин-кетин уюштирилаётган ҳужумларга Камолнинг жамоадошлари ҳам муносиб жавоб қайтаришаётганди. Майдон сирпанчиқ, ўйин муросасиз кечарди. Футбол ишқибозлари бақириб, ҳуштак чалиб, футболчиларни қўллаб туришарди. Ҳакам эса ўткир нигоҳини ўйинчилардан узмасди. Асрор узатиб берган коптокни Салим боши билан дарвозага йўллади. Аммо Камол тўпни илиб олди. Ўйин янада кескин тус олди. Жамоалар курашида Салимнинг маҳорати, Камолнинг садоқати синалаётганди. Марказдан ўн бир метрликка узатилган тўпни яна Салим эгаллади. У афсунгардек коптокни маҳорат билан дарвоза томон олиб борарди. Икки ҳимоячини алдаб ўтиб, тўпни тўғри дарвозага йўллади. Бу сафар ҳам Камол жамоасини қутқариб қолди. Бироқ тўп унинг қўлидан отилиб чиқиб кетди. Шу пайт рақиб ўйинчиси тўпга ташланди. У сирғалиб оёғи билан дарвозабоннинг юзига келиб урилди. Тўп эса тўсинга тегиб қайтди. Ҳакам ҳуштак чалди. Камолнинг қоши ёрилиб кетганди. У учинчи бор жамоасини муқаррар голдан асраб қолганди. Дарвозабон жароҳати туфайли ўйиндан чиқди. Шифокор кўригида турган Камолнинг олдига Салим югуриб келди.\n– Тузукмисан дўстим? – деди куюниб.\n– Яхшиман. Жамоангга қайт. Сен ўйинда кераксан. Энди ўзингни кўрсат. Бор маҳоратингни ишга сол.\n– Камол дўстининг елкасига қоқиб қўйди. Ҳакам ҳуштаги эшитилди. Камолнинг ўрнига заҳирадаги дарвозабон туширилди. Энди ўйин янада шиддатли тус олди. Дарвозабоннинг ўзгаргани жамоадагиларга масъулият юклади. Улар қайта-қайта ҳужум уюштирарди. Ўйин гоҳ марказда, гоҳ майдон чеккасида давом этарди. Иккинчи бўлим тугай деб қолган бўлса-да, ҳали ҳисоб очилмаганди. Ўйин эса авжга чиқади. Томошабинларнинг қий-чуви унга ўзгача тус бераётганди. Ниҳоят, марказдан ташкил этилган ҳужум ўз натижасини берди. Тинимсиз олдинга интилган Салим зарб билан дарвоза томон тўп тепди. Дарвозабон бу сафар улгурмади. Тўп дарвоза тўридан жой олди. Ҳамма қарсак чалар, тинмай «гол, гол…» дея бақирарди. Ўйин тақдири биргина тўп билан ҳал бўлди. Салимнинг қувончи чексиз эди. Ундан ҳам кўпроқ Камол қувонарди. Дўстини марказий клубга қабул қилишди. Шу ўйиндан сўнг Камол ҳеч қачон футбол ўйнамади. Аммо унинг садоқати, матонати ва ҳалоллигини ҳамма узоқ вақт эслаб юрди.\nБОЛАЛАЁТГАН БИДЪАТЛАР БОШИМИЗГА БАЛО БЎЛМАСИН!\nҲазрат Навоий ҳомийлик қилган адиб\nТанидан жонни бериб ҳам, қўлидан байроқни бермаган шайх\nНажмиддин Кубро (1145-1221) – тасаввуфнинг машҳур шайхларидан бири, кубравия тариқатининг …\nМенинг ўрнимга бошқаси тортади!\n1883 да ўтказилган арқон тортиш тажрибаси қизиқарли натижа бериши керак …\n1883 йил ўтказилган арқон тортиш тажрибаси қизиқарли натижа бериши керак …\nЗаъфарон – сапсардошлар оиласига мансуб кўп йиллик ўсимлик. Одатда ёввойи …\nعَنِ ابْنِ عُمَرَ رضي الله عنه قَالَ: قَالَ رَسُولُ اللَّهِ صلى الله عليه وسلم «بُنِيَ الإِسْلَامُ عَلَى خَمْسٍ: شَهَادَةِ أَنْ لَا إِلَهَ إِلَّا اللَّهُ وَأَنَّ مُحَمَّدًا رَسُولُ اللَّهِ، وَإِقَامِ الصَّلَاةِ، وَإِيتَاءِ الزَّكَاةِ، وَالحَجِّ، وَصَوْمِ رَمَضَانَ» (رَوَاهُ الْبُخَارِيُّ وَمُسْلِمٌ(\nأبي هريرة رضي الله عنه قال: كان رسول الله صلى الله عليه وسلم: إِذَا أَصْبَحَ يَقُولُ: «اَللَّهُمَّ بِكَ أَصْبَحْنَا وَبِكَ أَمْسَيْنَا وَبِكَ نَحْيَا وَبِكَ نَمُوتُ وَإِلَيْكَ اَلنُّشُورُ وَإِذَا أَمْسَى قَالَ مِثْلَ ذَلِكَ إِلَّا أَنَّهُ قَالَ: وَإِلَيْكَ اَلْمَصِيرُ» (أخرجه الأربعة).\nяъни: Абу Ҳурайра розияллоҳу анҳудан ривоят қилинади, Расулуллоҳ соллаллоҳу алайҳи васаллам тонг отганида: “Аллоҳумма бика асбаҳнаа ва бика амсайнаа ва бика наҳя ва бика намууту ва илайкан нушуур», – дер эдилар. Кеч кирганида ҳам ҳудди шундай (яъни “Аллоҳумма бика амсайнаа ва бика асбаҳнаа ва бика наҳя ва бика намууту ва илайкал масийр”, – дер эдилар (Имом Абу Довуд, Имом Термизий, Имом Насоий ва Имом Ибн Можалар ривоят қилишган).\nعَنِ الْمُنَيْذِرِ رَضِيَ اللهُ عَنْهُ قَالَ: سَمِعْتُ رَسُولَ اللهِ صَلَّى اللهُ عَلَيْهِ وَسَلَّمَ يَقُولُ: «مَنْ قَالَ إِذَا أَصْبَحَ: رَضِيْتُ بِاللهِ رَباً وَبِالْإِسْلاَمِ دِيْناً وَبِمُحَمٍّدٍ صَلَّى اللهُ عَلَيْهِ وَسَلَّمَّ نَبِياًّ فَأَناَ الزَّعِيْمُ لَآخُذَنَّ بِيَدِهِ حَتَّى أُدْخِلَهُ الْجَنَّةَ» (رواه الإمام الطبراني).\nعَنْ عُثْمَانَ بْنِ عَفَّانٍ رَضِيَ اللهُ عَنْهُ قَالَ: سَمِعْتُ رَسُولَ اللَّهِ صَلَّى اللَّهُ عَلَيْهِ وَسَلَّمَ يَقُولُ : «مَا مِنْ عَبْدٍ يَقُولُ فِي صَبَاحِ كُلِّ يَوْمٍ وَمَسَاءِ كُلِّ لَيْلَةٍ بِسْمِ اللَّهِ الَّذِي لَا يَضُرُّ مَعَ اسْمِهِ شَيْءٌ فِي الْأَرْضِ وَلَا فِي السَّمَاءِ وَهُوَ السَّمِيعُ الْعَلِيمُ ثَلَاثَ مَرَّاتٍ لَمْ يَضُرَّهُ شَيْء» (رواه الإمام الترمذي).


14 ёшли боланинг бўйи 221 см.га...\nБўйи 221 сантиметр бўлган хитойлик ўқувчи «дунёдаги энг баланд бўйли ўсмир» номинацияси учун Гиннесснинг рекордлар китобига ариза топширди. Бу ҳақда «Daily Mail» нашри хабар берган.\nСяоюй лақабли йигитча 18 октябрь — якшанба куни 14 ёшга тўлган заҳоти рекордни қайд этиш учун Гиннесснинг рекордлар қўмитасига борди. «Дунёдаги энг баланд бўйли ўсмир» унвонининг олдинги соҳиби — ҳозирда вояга етиб қолган америкалик Кевин Брэдфорд бўлиб, унинг бўйи 16 ёшида 216 сантиметрни ташкил этган.\n14 ёшли Сяоюйнинг бўйига ҳеч қандай касаллик таъсир кўрсатмаган. Йигитча болалигидан тенгдошларидан анча баланд бўлган. Ота-онаси уни бир неча марта шифокорларга кўрсатган. Лекин мутахассислар болада ҳаммаси жойида эканлигига ишонтиришган. Хитойликнинг ўзи баланд бўйини ирсият билан изоҳлайди — ота-онаси, шунингдек, бобо ва бувисининг бўйлари ҳам 180 сантиметрдан баланд бўлган.\nУч ёшидаёқ унинг бўйи 160 сантиметрга етган, 11 ёшида эса 206 сантиметргача чўзилган. Сяоюй ўсишда давом этмоқда. Шу боис мактабда ўқитувчилар ҳар йили унга янги парта ва стул излашига, йилига бир неча марта янги мактаб формасига буюртма беришига тўғри келади.\nЙигитчанинг таъкидлашича, жамоат транспортидан фойдаланишга ва аттракционларда учишга қийналади.\n«Бошида атрофдагиларнинг мен ҳақимда нима деб ўйлашларидан ташвиш чекардим. Лекин ўқитувчи ғийбатчиларга қулоқ солмасдан, йўлимда давом этишим кераклигини айтди», — дея тан олди Сяоюй. Ҳозир синфдошлари уни ҳурмат қилишади ва «кичик Яо Мин» деб аташади. Маълумки, Яо Мин НБАда ўйнаган хитойлик собиқ баскетболчи бўлиб, унинг бўйи 229 сантиметрни ташкил этган. Сяоюйнинг ўзи баскетбол ўйнаш нияти йўқ: у яссиоёқлик ва хондрома — тоғай ўсмаси туфайли спорт билан шуғуллана олмайди.\nХитой Гиннеснинг рекордлар китоби дунёдаги энг баланд бўйли ўсмир


Учқудуқ туман ҳокимининг “Яхши тадбиркор, элга мададкор” шиори остидаги тадбиркорларга МУРОЖААТНОМАСИ\nСиз тадбиркорларга қилаётган мурожаатимни муҳтарам Президентимизнинг: “Биз фақат тадбиркорлик, тинимсиз меҳнат ва интилиш орқали тараққиётга, фаровон ҳаётга эриша оламиз” деган сўзлари билан бошламоқчиман. Ушбу ҳақиқат исботини ривожланган давлатлар мисолида кўришимиз мумкин. Зеро, барча ривожланган давлатлар фақатгина кичик бизнес соҳасини ривожлантириш орқалигина, иқтисодиётда юқори натижаларга эришган.\nУшбу ҳақиқат самарасини олдиндан кўра билган давлатимиз раҳбари томонидан бугунги кунда юртимизда кичик бизнес ва хусусий тадбиркорлик соҳасини ривожлантириш борасида қатор ислоҳотлар амалга оширилмоқда-ки, бу ижобий ўзгаришлар жамиятимиз ривожида инсонлар ҳаётида ўз тасдиғини топмоқда!\nЖаҳон тажрибаси шуни кўрсатадики, қайси ҳудудда фаол инвестициялар жалб қилинса, ўз иқтисодиётининг барқарор ўсишига эришган. Шу сабабли Юртбошимиз таъбири билан: “Инвестиция – бу иқтисодиёт драйвери, ёки Инвестиция бу иқтисодиётнинг юраги” десак, асло муболаға бўлмайди.\nИнвестиция билан бирга турли соҳа ва тармоқларга, ҳудудларга янги технология ва ускуналар, илғор тажрибалар, юксак малакали мутахассислар кириб келади, тадбиркорлик жадал ривожланади.\nУшбу ислоҳотлар самараси Учқудуқ туманида ҳам бўй-бастини намоён этиб, бир қатор ютуқларга эришилди.\nЖумладан, ҳудудда кичик бизнес субъектлари фаолиятини ривожлантириш учун яратилган кенг имкониятлар натижасида, ҳисобот даврида кичик бизнес субъектлари сони 798,0 тани ташкил этди ёки ўтган йилга нисбатан 4 баробарга ошди.\nУларни қўллаб қувватлаш учун тижорат банклари томонидан\n85,3 млрд.сўм миқдорида кредит маблағлари ажратилди, бу кўрсаткич ўтган йилга нисбатан 3 баробарга кўпни ташкил этади.\nАжратилган кредитларнинг 7,6 млрд. сўми имтиёзли кредитлар ҳисобига тўғри келади, ушбу кўрсаткич ўтган йилнинг мос даврига нисбатан 5 баробар кўп.\nРақамлардан кўриниб турибдики, юртимизда иқтисодиёт соҳасида олиб борилаётган ислоҳотлар, ўз самарасини бермоқда, аҳолининг реал даромадлари ошиб, турмуш фаровонлиги яхшиланмоқда.\nБугун биз шиддат билан ўзгариб бораётган замонда яшамоқдамиз. Ушбу вазиятда эришилган ютуқларга маҳлиё бўлиб ўтирадиган вақт эмаслигини ҳаётнинг ўзи кўрсатиб турибди.\nФурсатдан фойдаланиб, мен Учқудуқ туман ҳокими сифатида туманимиз иқтисодиётини ривожлантиришда фойдаланилмаётган имкониятларимиз, мавжуд захираларимиз ҳамда келгусида, сиз тадбиркорларга амалга оширишимиз лозим бўлган йўналишлар бўйича МУРОЖААТ қилмоқчиман!.\nБугунги кунда Учқудуқ тумани вилоят марказидан 300,0 км узоқликда, қизилқум саҳросининг ўртасида жойлашган бўлишига қарамасдан, ҳудудда 40,0 минг нафардан ортиқ аҳоли тинч ва тотув истиқомат қилиб келмоқда. Аҳоли сонининг йиллар кесимида таҳлилини қиладиган бўлсак, туман аҳолиси сонини йилдан - йилга ошиб бораётганини кўришимиз мумкин.\nТуман аҳолисининг тўловчанлик қобилияти юқори эканлиги, ҳудудда қўшимча озиқ-овқат ва ноозиқ-овқат махсулотларига бўлган талабнинг ошишига ҳамда қўшимча хизмат турларига эҳтиёж сезилади.\nТуманда тадбиркорлик соҳасига холисона баҳо берадиган бўлсак, фойдаланилаётган имкониятларимиз, фойдаланилмаётган имкониятларимиздан 10 баробар камлигини кўрсатмоқда.\nТуманда 20 дан ортиқ аниқланган, 30 га яқин ўрганилмаган конлар мавжуд бўлиб, бугунги кунда ушбу конларнинг бор ёғи 5 фоизидан фойдаланиляпти холос. Фойдаланилаётган конларнинг аксарияти хом ашё сифатида қўшни вилоятларга олиб чиқиб кетилмоқда.\nВаҳоланки туманда ғишт, мрамор, гранит, шебенъ каби қурилиш материалларини, кахалонг, бирюза, опаль каби қимматбаҳо тошлардан ҳар хил турдаги тақинчоқлар, техник туз маҳсулотидан ёдланган ош тузи маҳсулотини ишлаб чиқариш, кварц қумидан ҳар хил турдаги шиша идишлар, каолин қумидан эса ҳар хил турдаги керамика маҳсулоти ишлаб чиқаришни ўзлаштириш лойиҳаларини амалга ошириш имкониятлари мавжуд.\nТуманда аҳолининг 85,0 фоизи шаҳарда истиқомат қилиши, урбанизация даражасининг юқорилиги боис, туман аҳолисига 40 дан ортиқ хизмат турлари кўрсатилади. Аҳоли сонининг мунтазам равишда ошиб бораётганлиги, ҳудудга қўшимча 15 та дорихона, 2 та ветеринария дорихонаси, 2 та сартарошхона, 1 кимёвий тозалаш цехи (химчистка), 3 та кийимларни тикиш ва таъмирлаш тикувчилик цехи, 3 та автомобилларга техник хизмат кўрсатиш шахобчаси, 2 та мехмонхона, 20 та оргтехникаларга хизмат кўрсатиш маркази, 3 та мебелларни ясаш ва тайёрлаш цехларига эҳтиёж мавжуд.\nБундан ташқари бугунги кунда туман аҳолисининг хусусий тиббиёт муассасалари, хусусий боғча ва мактабларга талаби кундан кунга ортиб бормоқда. Ваҳоланки, ҳанузгача туманимизда бирорта ҳам хусусий тиббиёт муассасаси, хусусий мактаб фаолияти йўлга қўйилмаган.\nТуманда қишлоқ хўжалигида фойдаланилмаётган 4,0 млн. гектар ер майдонлари мавжуд бўлиб, ҳудудда гўшт, сут ва терини қайта ишлашга ихтисослашган бирорта ҳам корхона мавжуд эмас. Келгусида ушбу ерларда йирик ва майда шохли мол бош сонини кўпайтириш орқали туман аҳолисини арзон, сифатли гўшт ва сут маҳсулотлари билан таъминлашга қаратилган лойиҳаларни амалга ошириш учун улкан имкониятлар мавжуд.\nБундан ташқари ҳудудда туячилик, йилқичилик, туяқушчилик, паррандачилик ва балиқчилик соҳаларини ривожлантириш – бу тадбиркорларимизга харажатсиз даромад манбаи эканлигини айтмоқчимиз.\nТадбиркорлик фаолиятини амалга ошириш учун туманда 70 дан ортиқ бўш турган бино ва объектлар мавжуд. Янги хизмат турлари ва ишлаб чиқариш объектларини барпо этишда тадбиркорларимизга ушбу бино ва иншгоотларни таклиф этмоқдамиз.\nТадбиркорлик фаолиятини давлат рўйхатидан ўтказиш ҳамда фаолиятни йўлга қўйиш билан боғлиқ барча хизматлар муайян бир жойда - туман Давлат хизматлари марказида амалга оширилади.\nУшбу имконият ва салоҳиятдан бугун фойдаланиб, ўз тадбиркорлик фаолиятимизни бошламас эканмиз, эртага кеч бўлади. Чунки, нафақат бошқа вилоятлардан, балки бошқа чет эл мамлакатларидан инвесторларнинг Ўзбекистонга кириб келиши кундан-кунга ошиб бормоқда. Бу эса Учқудуқ туманидаги имкониятларга ўз жозибадорлиги билан жалб этиши оқибатида Сиз тадбиркорлар томонидан амалга оширилмаган фаолият, албатта бошқа инвесторлар томонидан амалга оширилади.\nМен туман ҳокими сифатида сизларнинг барчангизни туманда мавжуд имкониятлардан фойдаланиб, даромадларингизни кўпайтиришга чақираман!. Тадбиркорлик йўналишидаги барча муаммо, тўсиқ ва ғовларни бартараф этишга кафолат бераман. Ва яна бир бор сиз тадбиркорларни фаолиятларингизни кенгайтиришга жонажон Ватанимиз равнақи, халқимиз фаровонлигини ошириш йўлида фаол тадбиркорлик қилишга чақириб, МУРОЖААТ қиламан!.\nO'qilgan: 225 bora\nBuni ham o'qing: « ЭЛ САЛОМАТЛИГИ — ОЛИЙ САОДАТ\tТАСАВВУФ ТАЪЛИМОТИ: у қандай пайдо бўлган »


Коронавирус: Германияда яна карантин, ЖАР президенти иҳоталанди – O'zbekiston Milliy paralimpiya qo'mitasi\nДунё бўйлаб коронавирус билан касалланиш ҳолатлари кунига ўртача 450 мингтага ортяпти ва умумий рақамлар 45 миллионга яқинлашмоқда. 1 млн 171 минг одам ҳаётдан кўз юмган, деярли 32,5 миллион бемор соғайиб кетган.\nСешанба куни касалланганлар сони 500 минг кишига ортди – бу эпидемия бошидан бери кузатилган кунлик энг юқори кўрсаткич.\nЭнг оғир вазият аввалгидек АҚШ ва Ҳиндистонда кузатилмоқда (мос равишда 9 миллиондан ортиқ ва деярли 8 милллион бемор).\nТинч океани минтақаси давлатларида, Хитой, Жанубий Корея, Япония ва Австралия вазият қониқарли деб баҳоланмоқда.\nЕвропанинг деярли ҳар бир давлатида турли хил даражадаги карантин чекловлари қайта тикланмоқда. Оқ уй штаби раҳбари Марк Медоузнинг айтишича, Америка маъмурияти касаллик тарқалишини назорат қилиш уринишларидан воз кечди ва барча умидларини вакцина пайдо бўлиши билан боғламоқда.\nРоссияда Гамалеи номидаги Эпидемиология ва вирусология марказида яратилган «Спутник-V» вакцинасини оммавий синовдан ўтказиш давом этмоқда. Чоршанба куни унинг бир нечта иштирокчилари коронавирус билан касалланганлиги маълум бўлди. Бироқ бу текширув жараёнида плацебо олган одамлар бўлиши мумкин.\nГермания канцлери Ангела Меркель ва 16 федерал ҳудуд бош вазирлари ўртасидаги бугунги видеоконференцияда «енгил локдаун» деб номланган қарор қабул қилинди.\n«Бизнинг соғлиқни сақлаш тизимимиз бугунги кунда бу муаммога дош бера олади. Аммо инфекция бундай тезликда тарқалса бир неча ҳафта ичида уни назорат қилиш имкони бўлмай қолиши мумкин», – деган Меркель.\nКарантин 2 ноябрдан кучга киради ва декабргача амалда бўлади.\n«Енгил» локдаун ресторан, бар, меҳмонхоналар, кинотеатрлар ва дам олиш марказлари ёпилишини назарда тутади.\nДўконлар ва таълим муассасалари ўз фаолиятини давом эттиради. Мактаб ва боғчалар ҳам очиқ бўлади. Одамлар бир-бирларига ташриф буюришлари мумкин, лекин кўпчилик бўлиб тўпланиш тақиқланади.\nЎтган кун давомида Германияда деярли 15 минг кишида вирус аниқланди.\nФранция президенти Эмманнуэль Макрон шу каби чоралар жорий этилишини халққа кечки телемурожаати орқали эълон қилиши кутилмоқда.\nИложи борича максимал миқдордаги аҳолини масофадан ишлашга, ўрта мактаб ўқувчилари ва талабаларини эса масофадан ўқитишга ўтказиш режалаштирилган.\nЎтган кун давомида Францияда 523 киши коронавирусдан вафот этди, улардан 235 нафари касалхоналарда бўлмаган.\nРимда сешанба куни кечқурун полициячилар скептикларнинг норозилик намойишини тарқатиш учун водомётдан фойдаланди. 16 киши ҳибсга олинган.\nСўнгги 24 соат ичида Италияда Covid-19 билан касалланган 221 бемор вафот этди – бу аввалги кунга нисбатан бир ярим баравар кўп. Реанимация бўлимларида беморлар сони бир кунда 127 кишига ортган.\nЖАР президенти Сирил Рамафоса ўзи иштирок этган тантанали зиёфатдаги меҳмонлардан бирининг коронавирус тести мусбат натижа кўрсатганидан сўнг, иҳоталанди.\nПрезидентнинг ўзида касалликнинг аломатлари ҳозирча кузатилмаяпти, у масофадан туриб ишлайди.\nМельбурннинг кўплаб аҳолиси кечаги тунни қарийб тўрт ойлик танаффусдан сўнг қайта очилган бар ва қовоқхоналарда ўтказишди. Австралия касалланиш сони бўйича дунёда 88-ўринни эгаллаб турибди, сўнгги уч кун ичида Covid-19’дан мамлакат бўйлаб икки киши вафот этди.\nЧехияда тунги комендантлик соати кучга кирди. Дўконлар соат 20:00да ёпилади, 21:00дан кейин уйдан фақат ишга бориш, шошилинч тиббий ёрдам ва итни сайр қилдириш учун чиқиш мумкин.\nБельгия клиникаларида Covid-19 билан касалланганлар сони апрель ойининг бошидаги пик кўрсаткичларга қайтди ва ҳозирда 5554 кишини ташкил қилмоқда. Аҳолиси 11,5 миллион кишини ташкил этувчи мамлакатда пандемия бошланганидан бери 11 мингдан ортиқ одам вафот этди.\nИспанияда ўтган кун давомида 267 киши вафот этди – бу 1 майдан буён кузатилган энг катта кўрсаткич.\nКўп йиллар давомида Европада энг гавжум ҳисобланган Лондоннинг Ҳитроу аэропорти пандемия шароитида Париждаги «Шарль де Голл» аэропортига етакчиликни бой берди. 2020 йил январь-сентябрь ойларида Ҳитроу 19 миллион, «Шарль де Голл» эса 19,3 миллион йўловчига хизмат кўрсатди. Ўтган йилнинг мос даврида кўрсаткичлар мос равишда 61 ва 58 миллионни ташкил этганди. Ҳитроунинг 9 ойдаги молиявий зарари бир ярим миллиард фунт (1,95 миллиард доллар).


Ижтимоий шартнома – камбағалликни камайтириш механизми | huquqburch.uz\nБандлик ва меҳнат муносабатлари вазирлиги маълумотларига кўра 2020 йилнинг январь–июнь ойларида мамлакатимизда ишсизлик даражаси 13,2 фоиз бўлган, иш билан таъминланишга муҳтожлар сони 1,94 млн. кишигача ортган. Ёшлар орасида ишсизлик даражаси эса 20,1 фоизни ташкил қилган. Агар ишсизлик даражасини аёлларга нисбатан қўллайдиган бўлсак, бу миқдорнинг янаям катта бўлиши табиий.\nДавлат томонидан ижтимоий кўмакка муҳтож аҳолига кўрсатилаётган ёрдам, ажратилган маблағлар, имтиёзли кредитлар маълум маънода шу тоифага мансуб аҳолининг муайян муддат ижтимоий-иқтисодий эҳтиёжини таъминлаб турган бўлсада, уларни ўз ижтимоий ҳолатини ўзгартиришга рағбатлантирувчи механизм сифатида ўзини оқламаётгани кузатилмоқда. Аксарият ҳолатларда ижтимоий ёрдам коррупцион схемалар орқали амалга оширилаётгани, аҳоли, айниқса, аёллар кредит ва ажратилган маблағлардан норационал фойдаланаётгани, шу билан бирга давлатнинг кўмагидан яна умидвор бўлиш ва «давлат менга ёрдам бериши шарт» деган кайфият пайдо бўлаётганини кўрсатди. Шу боис аҳолининг айнан шу тоифасини камбағаллик ва у билан боғлиқ кайфиятдан халос қилишга йўналтирилган янги механизмга эҳтиёж туғилмоқда.\nБугунги кунда ижтимоий шартнома қийин иқтисодий вазиятга тушиб қолган кишиларнинг ушбу ҳолатдан чиқиб кетишига кўмаклашадиган ва рағбатлантирадиган механизм ҳисобланади. Айнан шу механизм кўплаб ривожланган давлатларда оқилона йўлга қўйилган, улар оилалар, алоҳида шахсларни инқироздан олиб чиқиш бўйича ижобий тажрибага эга.\nЗамонавий талқинда ижтимоий шартнома камбағал фуқаро билан давлатнинг ижтимоий таъминот муассасалари ўртасида унга ва унинг оиласига давлат томонидан ижтимоий тўловларни нақд пул, ижтимоий хизматлар ёки энг муҳим товар (ёқилғи, озиқ-овқат, кийим-кечак, пойабзал, дори-дармон) шаклида бериш бўйича ўзаро мажбуриятлар тўғрисидаги келишувдир.\nИжтимоий шарномадан кўзланган асосий мақсад аҳолини камбағалликдан ҳамда қийин вазиятдан олиб чиқиш, давлатнинг кам таъминланган аҳолига кўрсатаётган ёрдамини аниқ йўналтириш ҳамда самарадорликка эришиш ҳисобланади.\nИжтимоий шартнома механизми аввало камбағал оилалар ва қийин вазиятга тушиб қолган ёки ўз муаммоларини мустақил ҳал қила олмайдиган аёллар, кам таъминланган ва ночор аҳволда яшаётган, жамият иқтисодий ҳаётида ўз ўрнини топа олмайдиган, ўзини таъминлашга қодир бўлмаган ва фақат давлатдан моддий ёрдам кутаётган фуқароларни қамраб олади.\nМазкур ҳолатдан келиб чиқиладиган бўлса, бу борада аҳолиси қарийб бир ярим миллиардга яқинлашиб қолган Хитой тажрибаси алоҳида аҳамият касб этади. Бу тажрибани ўрганиш давлат олдида турган мазкур муаммони оқилона ва тизимли ҳал қилиш имконини беради.\nШакл жиҳатдан социализм, мазмун жиҳатдан эса бозор иқтисодиётига эга бўлган Хитойда ХХ асрнинг 80–90-йилларида олиб борилган иқтисодий ислоҳотлар уни жаҳоннинг энг тез ривожланаётган ва улкан иқтисодий ўсиш кузатилаётган давлатига айлантирди. Шу билан бирга, Хитой ҳукумати асосий демографик қатламлардан бири – хотин-қизлар бандлигини таъминлаш борасида ҳам муайян ютуқларга эришганини эътироф этиш лозим.\nХитой ҳукумати 1995–2000 йиллар давомида «Хотин-қизларни ривожлантириш миллий дастури»ни ишлаб чиқди ва 2001–2010 йиллар давомида ривожланишнинг асосий мақсад ва вазифалари, аёлларнинг мавқеини ошириш бўйича йўналишларни аниқлаштириб олди. Дастурда аёлларнинг сиёсий, иқтисодий, таълим, соғлиқни сақлаш ва бошқа соҳалардаги ҳуқуқларини ўз ичига олган 34 та асосий мақсад белгиланди. Унда хотин-қизлар таълимини ривожлантириш, ишчи хотин-қизларларнинг ҳуқуқ ва манфаатларини ҳимоя қилиш, қишлоқларда соғлиқни сақлаш хизматини яхшилаш орқали хотин-қизлар саломатлигини мустаҳкамлаш, яшаш муҳитини яхшилаш, уларни ҳуқуқбузарликлар ва шахсий ҳуқуқлари бузилишидан муҳофаза қилиш белгилаб берилди. Маҳаллий ҳукуматлар ва идоралар, шунингдек ижтимоий ташкилотлар ва гуруҳлар ҳам ўз ривожланиш режаларини ишлаб чиқди, уларни амалга ошириш дастурлари мувофиқлаштирилди. Марказий ҳукумат ва маҳаллий ҳукуматлар лойиҳаларни молиялаштиришни кафолатлади ва инвестициялар киритди. Ҳукумат илмий ва объектив баҳолашни амалга оширди, бунда шу мақсадда қабул қилинган турли миқдорий кўрсаткичлардан фойдаланилди. «Хотин-қизларни ривожлантириш миллий дастури»ни амалга ошириш бўйича операцион тизим ишга тушди. Хотин-қизлар ривожланишини рағбатлантириш ва аёллар ҳуқуқларини ҳимоя қилишнинг институционал тизими вужудга келтирилди.\nДавлат кенгашининг аёллар бўйича махсус органлари сифатида «Аёллар ва болалар» қўмитаси, «Гендер тенглигини тарғиб қилиш» миллий идораси ташкил топди. Ҳозир Хитойда барча поғонадаги ҳукумат идоралари ҳузурида аёллар ва болалар масалалари бўйича агентликлар ташкил қилинган. Хитой аёллар федерацияси, Бутунхитой касаба уюшмалари федерацияси, Аёллар қўмитаси ва Хитой тадбиркор аёллар уюшмаси давлат органлари билан тенг даражада миллий қонунларни ишлаб чиқиш ва такомиллаштириш жараёнида иштирок этади, ҳуқуқни муҳофаза қилиш органлари фаолияти устидан назорат олиб боради. Ҳукумати аёллар орасида тадбиркорликни кенг тарғиб қилиб келмоқда.\n1949 йилда Хитой Халқ Республикаси ташкил этилганидан сўнг социалистик тузум аёлларнинг ҳам сиёсий, ҳам иқтисодий ҳаётдаги иштирокини осонлаштириб берди. Ҳукумат аёлларга нисбатан камситишни бартараф этди – аёллар ҳар жиҳатдан эркаклар билан тенг ҳуқуққа эга бўлди. Асрлар оша давом этиб келган «аёллар тадбиркорлик билан шуғулланиши мумкин эмас» деган қараш ислоҳ қилинди. 1949 йилдан бошлаб аёллар меҳнат ҳуқуқи борасида бир қатор қонун ва қоидалар қабул қилинди, жумладан хотинқизлар тадбиркорлигини муҳофаза қилиш қоидалари ишлаб чиқилди.\nЎн йиллик иқтисодий ислоҳот, мафкуравий, ҳуқуқий тайёргарлик аёллар тадбиркорлигига кенг йўл очди. Хотин-қизларнинг таълим билан тўлиқ қамраб олиниши улардаги тадбиркорлик қобилиятини ҳам оширди. Тўққиз йиллик мажбурий таълим талаби янада қатъийлашди: барча қизлар, жумладан, қишлоқлардаги қизларнинг мактабга боришига имкон яратилди.\n1990 йиллар ўрталарига келиб, Хитой гендер тенглиги бўйича институтлари юқори даражага эга деб ҳисобланган Япония, Буюк Британия ва АҚШдан кўра анча яхши натижаларга эришди.\nХитой ҳукуматининг аёллар тадбиркорлигини рағбатлантириш сиёсати профессионал касбий тайёргарлик бўйича субсидиялар ни ўз ичига олади. Микрокредитлар, солиқ имтиёзлари, зарурий шарт-шароитлар билан таъминлаш, турли инкубаторлар яратиш, тадбиркор аёллар учун тадбиркорликка оид таълим аттестациясининг жорий этилиши шулар жумласидандир.\nТадбиркорликни рағбатлантириш бўйича лойиҳалар татбиқ этилди, тадбиркорлик кўникмалари ва ҳунар ўргатишга маблағ ажратилди. Аёлларни тадбиркорликка кўпроқ жалб этишда нодавлат ташкилотлар ҳам муҳим рол ўйнади.\n«Аёлларнинг муваффақият мартабаси», «Хотин-қизларнинг инновациялари ва тадбиркорлиги» ва «Машҳур тадбиркор аёл» дастурлари Хитой аёллар федерацияси ва Хитой тадбиркорлар аёллар уюшмаси томонидан қўллаб-қувватлаб келинади. Тадбиркор аёллар учун ўқув ва қўллаб-қувватлаш марказлари ташкил этилди. 22 та вилоят, 5 та автоном вилоят ва 4 та марказлашган шаҳарда аёллар тадбиркорлигига раҳбарлик қилувчи марказлар фаолият юритади. Масалан, «Tianjin» тадбиркор аёллар маркази БМТнинг Тараққиёт дастури ва Жаҳон банки томонидан қўллаб-қувватланмоқда. Аёлларнинг иқтисодий ҳуқуқларини реал кафолатлаш, бандлик бўлимларини кенгайтириш мақсадида «Бандликка кўмаклашиш қонуни» қабул қилинди.\nҚишлоқ аёлларини беш тармоқ бўйича таълим ва тарбия, технология билан қамраб олиш учун ахборот хизмати, кооператив корхоналар, камбағалликни камайтириш ва ёрдам тизими йўлга қўйилди. Қишлоқдаги аёллар учун технологиялар намойиши марказлари ташкил этилди. Ишсиз аёлларга бепул маслаҳат ва маълумотлар бериш, ишга жойлаштириш, қайта иш билан таъминлаш хизматлари доираси кенгайтирилди. Аёллар университети битирувчилари учун «Тадбиркор устоз ҳаракати» дастури амалга оширилмоқда. Хотин-қизлар таълимида сезиларли ўсиш бўлди – Хитойда аёллар инсон ресурслари ривожланишига катта ҳисса қўша бошлади.\nХитой учун қишлоқ камбағаллиги энг оғриқли муаммолардан бири бўлиб келган. Мамлакатда 1953 йилда илк бор «Ривожланишнинг 5 йиллик миллий дастури» қабул қилинган. Унга кўра қишлоқларда камбағаликка қарши кураш ва аёлларни қўллаб-қувватлаш «камбағалсиз қишлоқ» давлат хизмати томонидан амалга оширилади.\n1978 йилда Хитой қишлоқларида яшаётган аҳолининг 250 миллиони камбағал саналган. 2012 йилда аҳоли жон бошига ўртача реал даромади 7917 юанга тенг бўлган фуқароларнинг сони 2011 йилга нисбатан 10,7 фоиз ўсган. 2019 йилга келиб эса миллий камбағаллик даражасидан қуйида яшаётган фуқаролар сони 16,6 миллионни ташкил этди, бу мамлакат аҳолисининг тахминан 1,7 фоизи демакдир.\nХитой ҳукуматининг мамлакат ғарбий ҳудудларини ривожлантиришга оид лойиҳаси «Буюк стратегия» деб номланади. Унга кўра ғарбий вилоятларни ривожлантириш бўйича молиявий кўмак ажратилиб, ер хусусийлаштирилди. Натижада қишлоқларда иқтисодий ўсиш ва камбағалликни қисқартиришга имкон туғилган. Мазкур стратегияни амалга оширишда учта жиҳатга эътибор қаратилган.\nБиринчиси – камбағалликни қисқартиришнинг аниқ мақсадларини ишлаб чиқиш. Мақсад қишлоқ аҳолиси учун етарли озиқ-овқат, кийим-кечак, мажбурий таълим, зарурий тиббий хизмат ва уй-жой хавфсизлигини барқарор кафолатлашдан иборат. Камбағал деҳқонлар орасида аҳоли жон бошига бир марталик даромад ўсиши 2020 йилда ялпи ички маҳсулотнинг ўртача даражасидан ошиши лозим деб белгилаб берилди.\nБу билан Хитой ҳукумати БМТ кун тартибидаги 2030 йилда камбағалликка барҳам бериш мақсадига 10 йил олдин эришиш ва камбағалликни камайтириш бўйича глобал даражадаги мавқени қўлга киритишни мақсад қилган эди.\nИккинчиси – барча камбағал фуқаролар ҳукумат томонидан рўйхатга олинди. 2014 йилда Хитой ҳукумати камбағал аҳолининг аниқ рўйхатини туза бошлади. Камбағалликни қисқартириш ва тараққиёт давлат кенгаши томонидан тайинланган 800 минг мутахассис қишлоқларга юборилди. Улар 128 минг камбағаллашган қишлоқ, 29,48 миллион камбағал оила ва 89,62 миллион камбағал фуқарони рўйхатга олдилар. Бу орқали ҳукумат камбағаллик сабаблари, қамрови ҳақида аниқ тасаввурга эга бўлди. 2015 йилнинг августидан 2016 йилнинг июнига қадар мамлакат бўйлаб қарийб 2 миллион киши рўйхатга олишнинг аввалги раундига қўшимча равишда яна сафарбар этилди. 8,07 миллион камбағал рўйхатга олинди ва 9,29 миллион камбағал деб нотўғри эътироф этилган фуқаро рўйхатдан чиқарилди. Рўйхатга олиш аниқлиги янада кучайтирилди. Биринчи марта камбағал аҳолини рўйхатга олиш, қишлоқлардаги камбағал оилалар ва аёлларга оид маълумотларни тўплаш илк бор Хитойда амалга оширилди.\nУчинчидан – камбағалликни қисқартиришнинг мақсадли стратегиясини амалга ошириш. Бунда камбағалликни камайтириш учун объектлар, лойиҳа келишувлари, фонд маблағларидан фойдаланиш чора-тадбирларини ишлаб чиқиш, қишлоқларга камбағалликни камайтириш бўйича масъулларни юбориш, бандликни таъминлаш, бир ҳудуддан иккинчи ҳудудга кўчириб ўтказиш, таълим ва тиббий хизмат соҳаларига эътибор қаратилди.\nХулоса қилиб айтганда, ижтимоий шартномани ночор иқтисодий вазиятдаги аҳоли бандлигини таъминлаш, касбий қайта тайёрлаш ва бу борада рационал қарорлар қабул қилишнинг механизми сифатида амалиётга татбиқ этиш, бунда Хитой тажрибасини ўрганиш мақсадга мувофиқ.\nМаҳалла ва оилани қўллаб қувватлаш вазирлиги ҳузуридаги\n«Маҳалла ва оила» илмий тадқиқот\nинститути катта илмий ходими.


Дилмурод Мижитов: Мухлислар муросасиз баҳсларга гувоҳ бўлади\n1 апрель, 2017, 13:50\n"Uzbek Tigers" - "Astana Arlans Kazakhstan" жамоалари баҳсидаги энг қизиқарли учрашувлардан бири 64 килограмм вазн тоифасида бўлади. Бу баҳсда жаҳон чемпионати совриндори Элнур Абдураимов Қозоғистон чемпионатлари совриндори Дилмурод Мижитов билан беллашади.\nҚозоғистонлик истеъдодли боксчи SPORTS.uz ахборот порталига интервью берди.\n- Дилмурод Тошкентга хуш келибсиз...\n- Аввало, ассалому алейкум! Ўзбекистонликлар бизни жуда дўстона кутиб олишгани мени хурсанд қилди. Биз учун барча шароитларни тахт қилиб қўйишган экан. Меҳмондўстлик учун катта раҳмат.\n- Учрашувдан нималар кутяпсиз?\n- Мен "Uzbek Tigers" кучли жамоа эканини айтишни истардим. Шунга яраша биз ҳам машғулотларда пухта тайёрландик. "Uzbek Tigers" ва "Astana Arlans Kazakhstan" ушбу мусобақадаги энг кучли жамоалардан. Шунинг учун мухлислар кескин ва муросасиз баҳсга гувоҳ бўлишади.\n- Ким ютади?\n- Айтганимдек ҳар икки жамоа кучли. Рингда кучли томон ғалаба қозонади.\n- Дилмурод суҳбат учун раҳмат.


Экоҳаракат бажарилган ишлар юзасидан ҳисобот берди - IARC UZ\nЭкоҳаракат бажарилган ишлар юзасидан ҳисобот берди\n14 май 2019 10:42 223\nПойтахтимиздаги Марказий боғда Ўзбекистон Республикаси Олий Мажлиси ҳузуридаги Нодавлат нотижорат ташкилотларини ва фуқаролик жамиятининг бошқа институтларини қўллаб-қувватлаш жамоат фонди маблағларини бошқариш бўйича Парламент комиссиясининг кўчма кенгайтирилган йиғилиши бўлиб ўтди. Унда Ўзбекистон Экологик ҳаракати ва унинг депутатлар гуруҳи томонидан 2018 йил ва жорий йил биринчи чорагида амалга оширилган ишлар ҳисоботи тақдим этилди.\nКомиссия йиғилишида Қонунчилик палатаси депутатлари, Ўзбекистон Экологик ҳаракати фаоллари, экология ва тиббиёт соҳасидаги нодавлат нотижорат ташкилотлар вакиллари, журналистлар иштирок этди.\nЙиғилишни Парламент комиссияси раиси А.Саидов олиб борди.\nҲисобот даврида Ўзбекистон Экологик ҳаракати ва унинг депутатлар гуруҳи томонидан атроф-муҳит ва аҳоли саломатлигини муҳофаза қилиш, табиий ресурслардан оқилона фойдаланиш соҳаларини тартибга солувчи миллий қонунчиликни такомиллаштириш бўйича кенг кўламли ишлар амалга оширилганлиги қайд этилди. Хусусан, қонунчилик ташаббуслари тартибида саккизта янги қонун лойиҳаси тайёрланди. Депутатлар томонидан битта янги қонун ҳамда амалдаги қонунларни такомиллаштириш бўйича еттита қонун лойиҳаси, шунингдек, Ўзбекистон Республикасида узлуксиз экологик таълим-тарбия концепциясининг лойиҳаси ишлаб чиқилди.\nЖамоатчиликнинг янги қонунлар ҳақидаги фикрини билиш мақсадида “Қайта тикланувчи энергия манбалари тўғрисида”ги, “Ўзбекистон Республикасининг “Экологик экспертиза тўғрисида”ги қонунига ўзгартиш ва қўшимчалар киритиш тўғрисида”ги, “Атом энергиясидан тинч мақсадларда фойдаланиш тўғрисида”ги, “Ўзбекистон Республикасининг Экологик кодексини тасдиқлаш тўғрисида”ги қонун лойиҳалари жамоатчилик муҳокамасидан ўтказилди.\nШу билан бирга экологик таълим-тарбия тизимини ривожлантириш, аҳолини юртимизнинг табиий хилма-хиллигини муҳофаза қилишга жалб қилишга йўналтирилган комплекс чора-тадбирлар амалга оширилди.\nФақатгина 2018 йил ва 2019 йилнинг биринчи чорагида Ўзбекистон Экологик ҳаракати томонидан 2300 дан зиёд амалий ва таҳлилий тадбирлар амалга оширилган. Уларда давлат ва жамоат ташкилотлари, фуқароларнинг ўзини-ўзи бошқариш органлари ва таълим муассасаларининг қарийб 6 миллионга яқин фаоллари, кўнгиллилари ва мутахассислари иштирок этди. Мамлакатимизнинг турли вилоятларида ифлосланган атроф-муҳитнинг инсон саломатлигига таъсири ва уни бартараф этиш чоралари, аҳолининг экологик маданияти, ҳудудларнинг экологик ва санитар ҳолатини яхшилаш каби муҳим масалаларга бағишланган қарийб 370 га яқин тадбирлар ўтказилган. Ушбу тадбирларда атроф-муҳит муҳофазасига ёшларни кенг жалб қилиш масаласига алоҳида урғу берилган.\nЎзбекистон Экологик ҳаракатининг жамоатчилик инспекторлари ва вакилларини ўқитиш мақсадида Ўзбекистоннинг барча вилоятларидаги корхоналарда махсус семинарлар ташкил этилган. Уларнинг иштирокчиларига ишлаб чиқариш объектлари ва аҳоли пунктлари ҳудудларида жамоатчилик экологик назоратини амалга ошириш бўйича услубий қўлланмалар тарқатилган. Экоҳаракатнинг тўққиз минг нафар жамоатчилик инспектори ва 593 нафар вакилларини ўқитиш якунлари бўйича уларга тегишли гувоҳномалар берилган.\nБу вақт давомида хорижий ва халқаро экологик ташкилотлар билан ҳамкорликни ривожлантиришга оид ишлар давом эттирилган. Бу борада Экоҳаракат томонидан 70 та тадбир ташкил этилган. Хусусан, ўтган йилнинг 7-8 июнь кунлари Тошкентда Экоҳаракат ҳамда халқаро ва минтақавий ташкилотлар билан ҳамкорликда Орол фожеаси оқибатларини камайтириш бўйича биргаликда ҳаракат қилишга бағишланган халқаро анжуман ўтказилди. Анжуманнинг биринчи иш кунида иштирокчилар Оролбўйи ҳудудида бўлди. Бу ерда улар экологик вазият билан танишиб, маҳаллий аҳоли, давлат органлари ва жамоат ташкилотлари вакиллари билан учрашувлар ўтказди.\nАнжуманда Ислом ҳамкорлик ташкилотининг Илмий ва техник ҳамкорлик бўйича доимий қўмитаси билан ўзаро англашув ва ҳамкорлик тўғрисидаги меморандум имзоланди. Анжуман якунида қатор таклифлар маъқулланди ва “Тошкент резолюцияси” қабул қилинди.\nБундан ташқари, 2018 йилнинг 27 ноябрь куни Экоҳаракат вакиллари БМТнинг Нью-Йоркдаги қароргоҳида бўлиб ўтган Оролбўйи минтақаси учун Инсон хавфсизлиги бўйича кўп томонлама шериклик асосида Траст фонди тақдимотида иштирок этди. Ушбу ҳужжатнинг асосий мақсади минтақани ривожлантириш учун техник ва молиявий ресурсларни сафарбар қилишдан иборатдир.\nЙиғилишда кўриб чиқилган барча масалалар юзасидан тегишли қарорлар қабул қилинди.


Быйыл қыс мәўсими өткен жыллардағыға салыстырғанда суўық болыўы күтилмекте » Informaсiyalɩq portal\nПрезидент Шавкат Мирзиёев басшылығында 18-сентябрь күни ишимлик суўы тәмийнаты ҳәм канализация системасын жетилистириў, гүз-қыс мәўсимине таярлық жумысларын жеделлестириў мәселелерине арналған видеоселектор мәжилиси болып өтти. Бул ҳаққында Президент баспасөз хызмети хабар берди.\nБыйыл қыс мәўсими суўық болып, ҳаўаның температурасы алдынғы жылларға салыстырғанда 2-5 градусқа төмен болыўы күтилмекте. Сол себепли, Министрлер Кабинетине район ҳәм қалалардағы ҳақыйқый жағдайдан келип шығып, гүз-қысқа таярлық бойынша Ташкент қаласының 12 районы, Қарақалпақстан Республикасы ҳәм ҳәр бир ўәлаят бойынша өз алдына қарар қабыл етиў тапсырмасы берилди.\nӨзбекстан Республикасы Бас министри Ташкент қаласының районларына, Бас министрдиң биринши орынбасары басқа аймақларға усы мәселелер бойынша жуўапкер етип бириктирилди. Таярлық жумысларын, ең алды менен, бул бойынша аўҳал аўыр болған 56 район ҳәм қаладан баслаў зәрүрлиги атап өтилди.\n1-ноябрьға шекем 3 мыңнан аслам оңланыўы керек болған көп этажлы турақ жайды гүз-қыс мәўсимине таярлаў, 131 социаллық тараў объектин толық ҳәм 3 мыңын ағымдағы оңлаў ўазыйпасы тапсырылды. Медициналық ҳәм билимлендириў мәкемелериниң таярлық жағдайы көрип шығылды.\nБыйыл гүз-қыс мәўсими ушын 6 миллион тонна көмир өнимлери зәрүрлиги атап өтилип, оларды топлаў ҳәм жеткерип бериў бойынша илажлар белгиленди. Көмир арзан болыўы ушын оны импорт етиўши исбилерменлерге темир жолда тасыў бойынша шегирме бериў зәрүрлиги атап өтилди.\nБас прокуратураға көмир баҳасын тийкарсыз көтерип жибериў, дәмегөйлик ҳәм талан-тараж етиў жағдайларының алдын алыў бойынша тапсырма берилди.\n«Ҳудудгазтаъминот» акционерлик жәмийетине тәбийғый газ жетиспейтуғын аймақларға 385 мың тонна суйытылған газ жеткерип бериў ўазыйпасы жүкленди.\nБыйылғы мәўсимде электр энергиясына болған талап өткен жылғыға салыстырғанда 7,5 процентке көп болыўы күтилмекте. Усы тараўдың турақлы ислеўи ушын ыссылық электр станцияларын тәбийғый газ ҳәм мазут пенен тәмийинлеў, электр тармақлары, подстанция ҳәм трансформаторларды оңлаў әҳмийетлилиги атап өтилди.\n19-09-2020, 15:23 |\nСентябрь айының басында ҳаўа райы қандай болыўы күтилмекте?


Күн темасы: Президент мектеплеринде имтихан өткериў тәртиби қандай?- Kruz.uz\nКүн темасы: Президент мектеплеринде имтихан өткериў тәртиби қандай?\n12:54, 28.05.2019 1382 0 Жәмийет\nИмтихан процесслери Наманган, Нөкис, Хийўа ҳәм Ташкенттеги Президент мектеплеринде талабанлардың санына қарай бир неше басқышта өткерилиўи мүмкин. Егер арза бериўшилердиң саны бир орын ушын 20 адамнан көп болса, дәслепки имтиханлар математика пәни бойынша өткериледи. Бул процессте математика пәнинен берилген 20 тестти шешиў ушын 1 саат ўақыт ажыратылады.\nТалабанлар имтиханның тийкарғы басқышында талабанлардың саны бир орынға 20 адамнан көп болмаған тәризде қатнасады.\nИмтиханлардың тийкарғы басқышы мәлимлемени анализлеў ҳәм салыстырыў қәбилетин анықлаў бойынша (16 мәселе), логикалық элементлер болған математика пәнинен (24 мәселе) ҳәм инглис тили (55 тест сораўы) пәнлеринен ибарат болады. Оқыўшылар топлаған баллардың тийкарғы бөлеги (80 прценти)н аналитикалық пикирлеў ҳәм логикалық билимди талап ететуғын тапсырмаларды орынлаў арқалы топлаўы мүмкин. Баллардың тек 20 проценти ғана инглис тили пәнине туўра келеди. Сол себепли, талабанлар инглис тилинен жақсы таярлыққа ийе болмастан, аналитикалық ҳәм логикалық пикирлеў қәбилети жақсы раўажланған болса да, олардың Президент мектеплерине қабыл етилиў дәрежеси жоқары болып қалады. Талабанлардың қәлеўине қарай бул бағдардағы имтихан сораўлары инглис тилинде емес, мәмлекетлик тилде берилиўи мүмкин.\nЖоқары класс оқыўшылары ушын инглис тилиниң әҳмийети дерлик 40 проценттен жоқары болыўы күтилмекте. Себеби, олар алдағы ўақытларда сырт елли муғаллимлер өтетуғын STEAM-пәнлерди үйрениў ушын жетерли потенциалға ийе болыўы керек. Оқыўшының қәлеўине қарай аналитикалық пикирлеў ҳәм логика бойынша имтиханларды инглис тилинде де тапсырыўы мүмкин.\nЕгер талабанлар бирдей муғдарда балл топласа, қабыллаў комиссиясы талабанлар менен сәўбет өткереди. Сәўбетте оқыўшының ата-анасы (нызамлы ўәкиллери), зәрүр болғанда болса психолог және медициналық хызметкерлер де қатнасыўы мүмкин. Бул процессте аудио ҳәм видеокөриниске түсириўге рухсат бериледи.\nCambridge Assessment International Education қарарына муўапық, талабанлар ҳәм олардың ата-аналары имтихан нәтийжелери бойынша аппеляцияға бериў және имтихан жумысларын тексериў ҳуқықына ийе емес.\n14:14, 11.07.2020 3739\n00:18, 11.07.2020 2683\n21:29, 10.07.2020 2462\n12:09, 10.07.2020 1302\n22:49, 09.07.2020 3091\nавтомашиналар Қурбанбай Зәретдинов қоян фермасы бузылған дийўаллар Интервью Қазақстан Республикасы Мәҳәлле Әпиў етиў саёр суд ЖОО\n19:17, 06.07.2020 5625\n16:31, 06.07.2020 5232\n15:59, 08.07.2020 4464\n20:41, 08.07.2020 4266


ЎзА - Таълим муассасалари қиш мавсумига тайёрми?\n26.09.2017 15:56 Чоп этиш версияси\nЎзбекистон Республикаси Халқ таълими вазирлиги томонидан мамлакатимиз таълим муассасаларини куз-қиш мавсумига тайёрлаш бўйича тизимли ишлар амалга оширилмоқда. Бунда Президентимизнинг жорий йил 22 июндаги “Республика иқтисодиёти тармоқлари ва ижтимоий соҳаларни 2017-2018 йиллар куз-қиш даврида барқарор ишлашга комплекс тайёрлашни таъминлаш чора-тадбирлари тўғрисида”ги қарори муҳим омил бўлмоқда.\nҚарорга асосан вазирликда махсус дастур ишлаб чиқилиб, умумтаълим мактаблари, мактабгача таълим муассасалари, Меҳрибонлик уйлари, махсус мактаб-интернатларнинг куз-қиш мавсумига тайёрлиги ўрганилди.\nТайёргарлик ишлари вазирлик ва ҳудудий халқ таълими бошқармалари, ҳокимликлар, тегишли ташкилот ва корхоналар ҳамкорлигида амалга оширилаётир. Бу жараёнда таълим масканларининг муҳандислик-коммуникация тизимлари, иситиш тармоқларини таъмирлаш ва янгилаш, тоғли ҳудудлардаги муассасаларда кўмир жамғаришга алоҳида эътибор берилмоқда.\nПрезидентимиз қарори ижросини таъминлаш юзасидан Халқ таълими вазирлиги томонидан мамлакатимиздаги жорий ва мукаммал таъмирланадиган таълим муассасаларининг рўйхати шакллантирилди. Унга кўра, бугунги кунга қадар 47 умумтаълим мактаби, 198 мактабгача таълим муассасаси, 2 махсус мактаб-интернат ва Меҳрибонлик уйларида капитал таъмирлаш ишлари амалга оширилди. 1 минг 548 мактаб, 833 мактабгача таълим муассасаси, 20 махсус мактаб-интернат жорий таъмирдан чиқарилди.\nМуҳандислик-коммуникация тармоқларини капитал ва жорий таъмирлаш ишларига ҳам алоҳида эътибор қаратилиб, мавжуд қозонхоналар бир неча турдаги ёқилғига мослаштирилди ва мутахассислар томонидан кўрикдан ўтказилди.\n– “Ўзбеккўмир” акциядорлик жамияти билан ҳамкорликда олис ҳудудлардаги мактабларни кўмир, кўмир брикети билан таъминлаш бўйича муайян чора-тадбирлар амалга оширилмоқда, – дейди Халқ таълими вазирлиги бошқарма бошлиғи Фарҳод Узоқов – Жумладан, мамлакатимиз бўйича халқ таълими муассасаларига жорий куз-қиш мавсуми учун 236,4 минг тонна кўмир жамғарилиши белгиланган.\nХалқ билан мулоқот ва инсон манфаатлари йилида мамлакатимизнинг барча таълим муассасаларида олиб борилаётган бундай изчил чора-тадбирлар куз-қиш мавсумида коммунал тармоқларнинг барқарор ишлашини таъминлайди.


Ёшлар тарбиясида ота-она масъулияти\nБугунги ёшларимиз тарбияси ҳақида жуда кўп гапирилади. Чунки тарбия инсон камолоти даврида муҳим ўрин эгаллайди. Кўз қувончи бўладиган фарзанд ўстириш учун ота-она болага эътибор кўрсатиши, нозик ниҳолдек асраб авайлаши, тарбиялаши зарур. Уни барча ёмон иллатлардан ҳимоя қилиб, фақат яхшиликлар ила етаклаб, яхшиликлар билан тарбиялаши керак. Бола ота-она учун бир имтиҳон. Бу синовдан муваффақиятли ўтишнинг бош омили эса болани гўзал ахлоқ эгаси қилиб тарбиялашдир.\nРасулуллоҳ (саллаллоҳу алайҳи ва саллам) уларга муносабатда диққатли бўлишни амр этганлар: “Болаларингизга меҳр кўрсатинг, уларга ҳурмат билан қаранг, одоб ва тарбиясини гўзаллаштиринг!”(Имом Ибн Можа ривояти).\nМаълумки, меҳр-муҳаббат, шавқат кўриб ўсган болаларнинг ўзлари ҳам меҳрибон бўлишади. Зулм кўрган, кўп танбеҳ эшитган бола эса аламзада ва зулмкор бўлади. Шунинг учун бола тарбиясида меҳр-муҳаббат кўрсатиш алоҳида аҳамиятга эга. Яқинда маҳалламиз мактабларидан бирида бўлганимда ёшгина қизчалар ва болачаларнинг чиройли мактаб формаларида одоб билан олдимдан салом бериб ўтишларини кўриб дилим қувнади. Уларга қараб туриб ўйланиб қолдим. Мана шулардан яхши тарбия, яхши илм топганлари келажакда етук инсонлар бўлиб етишиши шубҳасиз. Аммо етарли билим ва тарбия топмаганлари бўлса-чи? Улар эртага ким бўлишади? Уларнинг жамиятга қандай фойдаси тегишади? Улардан одамлар озор топмайди-ми? Ҳа, улар жамиятимизнинг ашаддий кушандаси бўлиши шубҳасиз. Шунинг учун эй азиз ота-оналар, ҳурматли устозлар тарбияда ҳозирдан эҳтиёт бўлайлик. Бу ишга ҳар биримиз масъулият билан ёндашайлик. Эртага эса кеч бўлмасин.\nЁшлар тарбиясига ота-оналарнинг нописандлик билан қараши хунук оқибатларга олиб келади. Фарзандларимиз дини, маданиятидан узоқлашади, маънавияти бегоналашади, жоҳиллик сари юз тутади. Пайғамбаримиз Муҳаммад(саллаллоҳу алайҳи ва саллам): Ахлоқли ва жамиятга фойда келтирадиган фарзанд ўстирган ота-онанинг амал дафтари вафотидан кейин ҳам ёпилмаслиги ҳақида хабар берганлар.( Имом Насоий ривояти).\nМеҳрибон Раббимиз бизларга марҳамат ва раҳмати туфайли бандалик илмини яхши эгаллашимиз учун китоблар ва пайғамбарлар юборди. Бу пайғамбарлар умматлари учун энг яхши намуна бўлдилар. Фарзандлар тарбиясида биз улардан ибратланмоғимиз даркордир. Бу ҳақиқат ҳисоб-китобини бугун қилиш керак. Чунки қиёматда надоматлар фойда бермайди. Шундай экан, топган тутганларимиз халол-поклигига, устозларимиз кимлигига аҳамият қаратишимиз, ҳақиқий илм ва самимий таҳсил талабгори бўлишимиз зарур. Демак, фарзандларимизга гўзал келажак истасак, биринчи шарт ўзимизни Қуръон ва суннат асосида тарбиялашни унутмайлик. Фарзанд тарбиясига жиддий ёндашилмас экан, муаммолар ечимсиз қолаверади. Ёш авлод онгига Аллоҳдан қўрқишни, гуноҳлардан тийилишни, шарму ҳаёнинг моҳиятини теран сингдиришимиз, уларни турли нотўғри ғоя ва қарашлардан асрашимиз зарур. Болаларимизни инсон шарафини сақлаб яшайдиган маънан етук шахслар қилиб тарбиялайлик. Ёддан чиқармайлик, фарзандларимиз Аллоҳ тамонидан бизларга берилган омонатдир. Ҳурматли ота-оналар биз фарзандларимиз учун масъул эканлигимизни унутмайлик.\nЛутфулло хожи Хожиқурбонов Пастдарғом тумани “Салим ота” жоме масжиди имом хатиби\nКиритилган вақти: 11/10/2021 11:38; Кўрилганлиги: 45\nМатериал манзили: https://sammuslim.uz/articles/actual/yoshlar-tarbiyasida-ota-ona-masuliyati\nЧоп этилган вақт: 26/10/2021 22:25


“Мард” бўлиб ажрашган эр мард бўлиб алимент тўлаб қўйсин! » Фаровон юрт\nОлий суд ахборот хизмати хабар беришича, Самарқанд вилояти, Нарпай тумани маъмурий судининг очиқ суд мажлисида алимент тўлашдан бўйин товлаб келган отага нисбатан маъмурий ҳуқуқбузарлик тўғрисидаги иш мазмунан кўриб чиқилди.\nҲуқуқбузар В.Бўронов (исм-фамилиялар ўзгартирилди) фуқаролик ишлари бўйича Каттақўрғон туманлараро судининг 2012 йил 12 августдаги суд буйруғига асосан турмуш ўртоғи З.Файзиқулова фойдасига бир нафар вояга етмаган фарзанди С.Бўронованинг моддий таъминоти учун ҳар ойлик иш ҳақи ва барча турдаги даромадларининг тўртдан бир қисми миқдорида алимент тўлаши лозим эди.\nБироқ В.Бўронов 2017 йил 1 апрелдан — 2020 йил 1 сентябрга қадар 26 миллион 978 минг сўм алимент тўловларини тўлашдан бўйин товлаган. Бу ҳолат юзасидан Мажбурий ижро бюроси Нарпай тумани бўлими давлат ижрочиси томонидан маъмурий баённома расмийлаштирилган.\nСудда В.Бўронов айбига иқрор бўлди. Алимент пулини имкони бўлмаганлиги сабабли тўлай олмагани, оқибатда 26 миллион 978 минг сўм қарздорлик келиб чиққанини тан олди.\nҲуқуқбузар В.Бўронов моддий ёрдамга муҳтож бўлган, вояга етмаган шахсни моддий таъминлашдан бўйин товлаган. Суд унинг ғайриқонуний ҳаракатлари суриштирув идораси томонидан Маъмурий жавобгарлик тўғрисидаги кодекснинг 474-моддаси 1-қисми билан тўғри малакалаган, деб топди.\nҲуқуқбузарга нисбатан суд 15 сутка маъмурий қамоққа олиш жазоси тайинлади.\nСуд қарори билан ҳуқуқбузардан маъмурий қамоқда сақланган ҳар бир кун учун энг кам ойлик иш ҳақининг 15 фоизи миқдорида, жами 501 минг 750 сўм давлат фойдасига ундирилди\nAdmin. Жойлаштирган санаси: 8-10-2020, 09:52\nАсосий сахифа » "Фаровон юрт" газетаси » “Мард” бўлиб ажрашган эр мард бўлиб алимент тўлаб қўйсин!


Азизбек Абдуғофуров Тошкентда чемпионлик жангини ўтказади\n19 март, 2018, 15:24\nХабарингиз бор, 17 март куни профессионал рингда мағлубият нималигини билмай келаётган боксчимиз Азизбек Абдуғофуров 10-ғалабасини қўлга киритган эди. Мазкур жангда у Жанубий Африка Республикаси вакили Алфонсо Тиссенни (10-1-2) очколар бўйича мағлуб қилди.\nSPORTS.uz интернет порталига маълум бўлишича, Азизбек кейинги жангини 5 май куни Тошкентда ўтказади. Ушбу жанг WBC камари учун кечиши кутилмоқда.\n– Малайзияда ташкил қилинган бокс кечасида барча ўзбек боксчилари зафар қучишди. Бундан жуда хурсандмиз. Юртимизга ёруғ борадиган бўлдик. Менинг жангим анча қийин кечди. 8 раунд давом этди, – дейди Азизбек SPORTS.uz интернет порталига. – Кейинги жангим май ойида Тошкентда бўлади. Промоутерларимиз ушбу жангни чемпионлик учун бўлишига ҳаракат қилишмоқчи. Худо хоҳласа, бу тўқнашувга яхши тайёргарлик кўриб, мухлисларни, юртдошларимизни хурсанд қиламиз.\nЭслатиб ўтамиз, 5 май куни яна бир енгилмас боксчимиз, “World Boxing Council Silver” чемпионлик камари соҳиби Қудратилло Абдуқаҳҳоров (14-0-0, КО9) ҳам Тошкентда навбатдаги жангини ўтказади.\nМаълумот учун: Ҳозирда Азизбек ҳисобида 10 та жанг бўлиб, боксчимиз уларнинг барчасида рақибларини мағлуб қилган. Шулардан 4 таси нокаутдир.


ТОШКЕНТ, 10 янв – Sputnik. Жорий йил 10 январь куни Марказий банк томонидан Ўзбекистон Республикаси валюта биржасида муомала даври 6 ой бўлган 1 млн. сўм номинал қийматга эга, умумий ҳажми 250 млрд. сўмлик 250 минг дона Марказий банк облигацияларини жойлаштириш бўйича аукцион савдолари ўтказилди.\nАукцион натижаларига кўра, қимматли қоғозларнинг қуйидаги йиллик фоиз ставкалари шаклланди: ўртача тортилган даромадлилик - 11,7 фоиз; минимал даромадлилик - 11,7 фоиз; чегириш нархи бўйича максимал даромадлилик - 11,7 фоиз.


Башар Асад: Агар Европа қочқинлар тақдиридан хавотирда бўлса, террорчиларни қўллаб-қувватлашни тўхтатсин\n09:51 / 16.09.2015\nАвваламбор, Асад ихтилофнинг бошиданоқ диалог ўрнатишга ҳаракат қилганини таъкидлаб ўтди.\n“Сурия, Москва, Женевада ички диалогнинг бир неча раундлари ўтказилди, - таъкидлади у. – Аммо биз муваффақиятга эришган ягона босқич Москва-2 бўлди. Бу олдинга қадам бўлди, энди биз Москва-3ни кутмоқдамиз. Ўйлайманки, террорчиликка қарши кураш билан бир пайтда Суриянинг турли сиёсий кучлари ва партиялари ўртасида мулоқотни давом эттириш ва шу йўл билан мамлакатнинг келажак тақдири борасида бир тўхтамга келиш лозим”.\nБашар Асад мухолифат билан кўплаб соҳаларда келишувга эриши мумкинлигини, аммо айни пайтда биринчи галдаги масала бўлиб фуқаролар хавфсизлиги қолаётганини таъкидлаб ўтди: “Айтайлик, биз сиёсий партиялар ва кучлар билан сиёсий ва иқтисодий масалалар, фан, соғлиқни сақлаш борасида келишувга эришдик. Аммо, суриялик фуқаро учун устувор муаммо бўлиб хавфсизлик қолаётган пайтда бу келишувларни қандай амалга ошира оламиз?”.\nМухожирлар масаласига тўхталар экан, Сурия президенти бу Европанинг “террорчиларни қўллаб-қувватлаши оқибати” деб ҳисоблашини маълум қилди.\n“Биз ИШИДни эмас, террорчиликни енгишимиз керак. Кўплаб ташкилотлар бор, биринчи навбатда ИШИД, “Жабҳат ан-Нусра”, улар БМТ Хавфсизлик кенгаши томонидан террорчи гуруҳлар деб эълон қилинган. Ҳокимият тақсимотига келсак, биз аввал бошидан мухолифатнинг бунга рози бўлган қисми билан мана шундай жараённи амалга оширдик. Бир неча йил муқаддам улар ҳукумат таркибига кирди”.\n“Муҳожирлар масаласига тўхталар эканман, Ғарбнинг позицияси ва олиб борилаётган ахборот кампаниясига кўра, бу одамлар гўёки Сурия ҳукуматидан, уларнинг таъбирича, “режим”дан қочмоқдалар. Аммо Ғарб мамлакатлари бир кўз билан қочқинлар ҳолидан йиғламоқда, бир кўз билан автомат нишонига қарамоқда.\nГап шундаки, одамлар мамлакатни террорчилар туфайли тарк этмоқда. Террор ва инфраструктура йўқ бўлиб кетган шароитда энг бирламчи эҳтиёжларни қондириш имкони ҳам йўқ. Бунинг натижасида одамлар террордан қочмоқда, дунёнинг бошқа чеккасида пул топиш илинжида. Ғарб эса қочқинларга ҳамдардлик билдиргани билан, айни пайтда террорчиларни ҳам қўллаб-қувватлаб келмоқда”, - таъкидлади Асад.


Футболчи: Клопп бироз телбароқ\n18:23 / 17.12.2015\n"Вест Бромвич" жамоаси ҳужумчиси Жеймс Маклин АПЛнинг 16 тури доирасида "Ливерпуль" жамоаси билан ўтказилган ўйиндан кейин мерсисайдликлар мураббийи Юрген Клопп ҳақида айрича фикрларини билдириб ўтди.\nУнинг фикрича, Англияда Юрген Клоппни бироз телбароқ ҳисоблай бошлашди.\nШу билан биргаликда, футболчининг ўзи германиялик мутахассисни анча вақтдан бери ҳурмат қилиб келганини билдирган.\nҲужумчи "Ливерпуль" мураббийининг "Вест Бромвич" билан ўйин вақтида ўзини жуда ҳиссиётга берилган ҳолда тутганини эслаган. Ўйин охирида эса Клопп "Вест Бромвич" бош мураббийи Тони Пьюлис билан қўл беришиб хайрлашишни унутганди.\n"Мен бу инсонни ҳурмат қиламан. У "Боруссия"да жуда ажойиб фаолият кўрсатди. Лекин унинг бироз телбароқ эканини ҳам истисно қилиб бўлмайди. У ўзини бу даражада тутмаслиги керак эди. Ютқазсанг ҳам, очкодан қуруқ қолсанг ҳам, рақибга ҳурмат сақлаш керак", дейди Маклин FP нашри орқали.


CALL-CENTR: мурожаатлар эътиборсиз қолмайди – HURRIYAT\nЎзбекистон Республикаси Марказий сайлов комиссиясининг Халқаро матбуот марказида ташкил этилган “Call-centr”да иш қизғин. 1197 қисқа рақамли бепул телефон қўнғироқлари орқали мамлакатимизнинг барча ҳудудларидан тушаётган кўпдан-кўп мурожаатларга қараганда, шу йил 22 декабрь куни Олий Мажлис Қонунчилик палатаси ва Халқ депутатлари маҳаллий кенгашларга бўладиган сайловларга жамоатчиликнинг қизиқиши тобора ортиб бораётир.\nСайловчилар, сайланувчилар, сайлов ташкилотчилари аҳоли ва журналистлардан тушаётган барча саволларга Марказий сайлов комиссиясининг малакали мутахассислари, сайлов қонунчилиги бўйича тажрибали экспертлар томонидан атрофлича жавоблар, тушунтиришлар берилиб, муаммоларни ҳал этиш чоралари кўрилган.\nТелефон қулоқчинини тақиб, бир сафда тизилиб ўтирган йигит-қизларнинг қўли-қўлига тегмайди. Қўнғироқларга хушмуомалалик билан жавоб қайтариб, саволларга мулойимлик ила аниқлик киритади. Компьютерга ёзиб, жавоб тайёрлаши учун экспертга узатади. Мурожаат этувчиларнинг лаҳжаси эса ҳар хил — ўзбек, қорақалпоқ, рус, ҳатто инглиз тилларида сўзлаша олишади. Бу ерда тилмочга эҳтиёж сезилмайди.\n— Бу йигит-қизлар — кўнгилли ёшлар, Жаҳон иқтисодиёти ва дипломатия университетининг юқори босқич талабалари, — дейди Ўзбекистон Республикаси Марказий сайлов комиссиясининг Сайлов қонунчилиги ва замонавий технологиялар бўйича ўқув маркази директорининг ўринбосари, “Call-centr” фаолиятини мувофиқлаштирувчи Авазбек Қодиров. — Улар уч-тўрттадан тилни эгаллашган, сайлов қонунчилигини пухта билади. Халқаро матбуот марказида ишонч телефони — “Call-centr” очилганини эшитиб, ёрдамга келишди. Фидойи ёшлар. Бу мамлакатимиз фуқароларининг, айниқса, ёшларнинг сиёсий-ҳуқуқий онги ва маданияти юксалиб бораётганини билдиради.\nСуҳбатдошимиздан телефон орқали бўлаётган мурожаатларнинг мазмун-моҳияти ҳақида сўрадик.\n— Телефон орқали мурожаатларни қабул қила бошлаганимизга қарийб бир ой бўлди, — дейди А.Қодиров. — Ўтган вақт мобайнида тушган мурожаатларни таҳлил қилсангиз, уларнинг, ҳақиқатан ҳам, ғоят ранг-баранглигига гувоҳ бўласиз.\nШундан сўнг, телефон орқали келаётган саволлар ва уларга берилаётган жавоблар билан қизиқдик. Хоразм вилоятининг Хонқа туманида яшовчи Хуршид Йўлдошев бу йилги сайловлар қайси қонун ҳужжатлари асосида ўтказилаётгани, 22 декабрь куни бўлажак мазкур сиёсий тадбирнинг илгаригиларидан фарқли жиҳатлари билан қизиқди.\nСаволни ўқиб унга жавобан МСК эксперти Баҳром Умаров: “Давлатимиз раҳбари томонидан 2019 йилнинг 25 июнь куни Ўзбекистон Республикаси Сайлов кодексини амалиётга жорий этишга оид қонуннинг имзоланиши мамлакатимиз миллий сайлов тизимидаги янги даврни бошлаб берди. Жорий сиёсий тадбирнинг аввалгилардан энг муҳим фарқли жиҳатларидан бири ҳам шунда — сайловлар илк бор янги Сайлов кодекси асосида ўтказилаяпти. Кодексдан сайловларни умумэътироф этилган халқаро стандартлар ва принциплар асосида демократик, очиқ-ошкора ва шаффоф ўтказишга хизмат қиладиган ўттиздан ортиқ янги нормалар ва қоидалар жой олди. Амалдаги кўплаб чекловлар бекор қилинди.\nЯна бир муҳим янгилик — мамлакатимизнинг миллий сайлов тизимига илк бор Сайлов жараёнини бошқариш ахборот тизими (СЖБАТ) ва Сайловчиларнинг ягона электрон рўйхати (СЯЭР) жорий этилди. Бундан мақсад «бир сайловчи — бир овоз” тамойилини тўлиқ ва бехато амалга оширишдан иборат”, деди.\nСамарқанд вилоятининг Каттақўрғон туманидан Йўлдош Бекназаровнинг: “Маҳаллий кенгашлар депутатлигига неча мартагача кетма-кет сайланиш мумкин?” — деб берган саволига эксперт: “Ўзбекистон Республикаси Сайлов кодексининг 90-моддасига кўра, сайлов куни 21 ёшга тўлган ҳамда камида беш йил Ўзбекистон Республикаси ҳудудида муқим яшаётган фуқаролар маҳаллий кенгашлар депутатлигига сайланиш ҳуқуқига эга. Қонунчиликда депутатликка неча марта сайланишни чеклашга оид қоидалар мавжуд эмас”, дея жавоб қайтарилди.\nҲа, ростан ҳам қўнғироқлар тинимсиз жиринглайверди, навбатдаги қўнғироқ Тошкент шаҳри, Мирзо Улуғбек туманида яшовчи Саидмурод Йўлдошев томонидан экан: “Кўзи ожиз сайловчилар учун алоҳида сайлов бюллетенлари жорий этиладими?”\nЭксперт: “Ўзбекистон Марказий сайлов комиссияси билан Ўзбекистон Кўзи ожизлар жамияти ўртасида шу йилнинг 27 сентябрь куни имзоланган ўзаро ҳамкорлик келишувига мувофиқ тузилган ишчи гуруҳ томонидан амалга оширилаётган тадбирлар доирасида кўзи ожиз сайловчилар рўйхатдан ўтган округ ва участка сайлов комиссиялари жойлашган ҳудудлар аниқланиб, уларни Брайль алифбосида тайёрланган қолиплар билан таъминлаш чоралари кўрилмоқда”, деб изоҳ берди.\nҚорақалпоғистоннинг Нукус шаҳридан Давлатмурод Тожимуродов: “Мамлакатимизнинг хорижий давлатларда яшаётган фуқароларининг сайловларда овоз бериш тартиби қандай?” — деган саволига эса МСК эксперти Баҳром Умаровнинг: “Сайлов кодексининг 10-моддасида Ўзбекистон Республикасининг чет давлатлардаги дипломатик ва бошқа ваколатхоналари ҳузурида сайлов участкалари тузилиши, уларни муайян округга бириктириш тўғрисидаги масала Марказий сайлов комиссияси томонидан ҳал этилиши белгиланган. Хорижий давлатлардаги сайлов участкалари Ташқи ишлар вазирлигининг тақдимномасига биноан Марказий сайлов комиссияси томонидан тузилади”, деди.\nЖорий йилдаги сайловларнинг яна бир муҳим янгиликларидан бири — хорижда истиқомат қилаётган барча ватандошларимиз овоз бериши учун имконият яратилади.\nАввалари бундай сиёсий тадбирда фақат консуллик ваколатхоналаридан расмий рўйхатдан ўтган ўзбекистонликлар ўзларининг конституциявий ҳуқуқларидан фойдаланар эди. Энди эса чет элда вақтинча ёки доимий яшаётган Ўзбекистоннинг барча фуқаролари хорижда ташкил этилган сайлов участкаларига мурожаат қилиши ёки Ташқи ишлар вазирлигининг расмий веб-саҳифасидан рўйхатдан ўтиб, сайловларда овоз бериши мумкин.\nМамлакатимизнинг хорижий давлатлардаги дипломатик ваколатхоналари ва консуллик муассасалари ҳузурида Олий Мажлис Қонунчилик палатаси депутатлари сайловини ўтказувчи 53 та сайлов участкаси тузилди.\nХорижда яшаётган Ўзбекистон фуқаролари 2019 йил 22 декабрь куни бўлиб ўтадиган Олий Мажлис Қонунчилик палатаси ва маҳаллий кенгашлар депутатлари сайловига оид саволларига Марказий сайлов комиссиясининг расмий веб-сайтида (www.elections.uz), Тошкент шаҳридаги +99855-502-44-44 рақамли ишонч телефони, шунингдек, “Saylov — 2019” мобил иловаси орқали зарур маълумотлар олишлари мумкин.\nТошкент шаҳрининг Шайхонтоҳур туманидан Манзура Каримованинг: “Депутат олий маълумотли бўлиши шартми?” — саволига А.Қодировнинг ўзи жавоб қайтарди: “Сайлов кодексига биноан Олий Мажлис Қонунчилик палатасига ва маҳаллий кенгашлар депутатлигига сиёсий партиялар томонидан номзоди кўрсатиладиган фуқаролар албатта олий маълумотга эга бўлиши шартлиги белгиланмаган.\nАммо депутат замонавий фикрлайдиган, билимли, фидойи, халқпарвар, ватанпарвар инсон бўлмоғи зарур. Шунда халқимиз ва Ватанимиз манфаатларига хизмат қиладиган адолатли қонунлар қабул қилинади. Шунда Ўзбекистонимизни дунёнинг энг илғор давлатлари сафига олиб чиқиш имкониятлари янада кенгаяди”.\nЯнгиланаётган Ўзбекистонда сайловлар ҳам янги тартибда ўтиши табиий, Ватанимиз фуқароларининг янги сайловга қизиқиши юқорилигини эътиборга олиб, Марказий сайлов комиссияси ҳузурида барча қулайликлар яратилди. Эндиликда мазкур йилнинг 22 декабрида бўлиб ўтадиган сайловлар олди аҳолига ўзини қизиқтирган барча саволларга электрон почта манзили ёки ишонч телефонлари орқали тўлиқ жавоб олиш имкони яратилди.\nСуратда: Марказий сайлов комиссияси халқаро матбуот маркази Сурхондарё вилояти бўлимида жорий йилги сайловда биринчи бор қатнашадиган ёшлар иштирокида “Сенинг овозинг — сенинг келажагинг” мавзуида учрашув бўлиб ўтди.\nPrevious Ўзбекистон Республикаси Президентининг фармони. Ўзбек тилининг давлат тили сифатидаги нуфузи ва мавқеини тубдан ошириш чора-тадбирлари тўғрисида\nNext Номзодлар аниқ, навбат ташвиқотга


Шавкат Мирзиёевнинг 8-март – Халқаро хотин-қизлар куни муносабати билан ўтказилган тантанали маросимда сўзлаган нутқи » Футбол янгиликлари 2021\nGoal24.uz » Ўзбекистон » Шавкат Мирзиёевнинг 8-март – Халқаро хотин-қизлар куни муносабати билан ўтказилган тантанали маросимда сўзлаган нутқи\nТошкент шаҳридаги Конгресс-холлда 8-март – Халқаро хотин-қизлар куни муносабати билан тантанали маросим ўтказилди. Президент Шавкат Мирзиёев ушбу маросимда иштирок этиб, нутқ сўзлади ҳамда бир гуруҳ хотин-қизларни мукофотлар билан тақдирлади.\nАввало, сиз азизларни, бутун юртимиз аёлларини 8-март – Халқаро хотин-қизлар куни билан чин қалбимдан самимий муборакбод этаман.\nМана шундай қутлуғ айём кунларида сиз, азизларнинг шаънингизга мадҳиялар айтиш учун одам шоир бўлиб туғилмаганига афсусланиб қолади. Бу ёруғ дунёни қуёшсиз, ер-у осмонсиз тасаввур этиб бўлмаганидек, ҳаётимизни ҳам мўтабар оналаримиз, меҳрибон аёлларимиздан айри ҳолда тасаввур этолмаймиз.\nҲозирги вақтда мамлакатимиз бошқарув тизимида аёлларнинг улуши 33 фоизга етди. Юртимиз бўйича бир ярим мингга яқин хотин-қизлар турли даражадаги раҳбарлик лавозимларида ишламоқда. Хусусан, ташкилотчи ва ташаббускор опа-сингилларимиз 6 та туманда ҳоким вазифасида, юзлаб ҳудудларимизда ўринбосар ва маслаҳатчи лавозимларида самарали фаолият кўрсатмоқда. Йирик корхоналар, банклар ва компаниялар, тадбиркорлик субектларини бошқармоқда.\nХабарингиз бор, 26-феврал куни бўлиб ўтган видеоселекторда ана шу тизим асосида амалга оширилган ишлар ва олдимизда турган режаларни атрофлича муҳокама қилган эдик. Ана шу муҳим вазифаларни амалга оширишда сиз, ҳурматли опа-сингилларимиз бундан буён ҳам фаол иштирок этасизлар, деб ишонаман.\nБарчангизга яхши аёнки, жойларда янги-янги “ИТ-парк”лар ташкил этяпмиз. Бу орқали меҳнат бозорида “ақлли технологиялар”, инновациялар асосида амалга ошириладиган янги хизмат турлари кўпайиб бормоқда.\nАйни вақтда бугунги байрам арафасида кўп йиллар давомида ўз соҳасида катта натижаларга эришган, давлат ва жамият ҳаётида фаол иштирок этиб келаётган опа-сингилларимиздан 297 нафари “Мўтабар аёл” нишони билан тақдирланди.\nБиз юртимиздаги ҳар бир аёл тимсолида, аввало буюк зот – Она сиймосини кўрамиз. Шу боис “Аввало онангизга ва яна бир бор онангизга яхшилик қилинг”, деган муборак ҳадисга амал қилиб, мўтабар оналаримиз, қадрли опа-сингилларимиз, дилбар қизларимизга эътибор ва ғамхўрлик кўрсатишни инсоний бурчимиз, деб биламиз. Ҳазрат Мир Алишер Навоий бобомиз айтганларидек, Сизларнинг олдингиздаги бу қарзимиз ҳаққини, минг хазина билан ҳам адо этиб бўлмайди.


«Ҳокимнинг қилган гуноҳини президент Мирзиёев билишини истайман» » Ўзбекистон янгиликлари – Zamin.uz\n«Ҳокимнинг қилган гуноҳини президент Мирзиёев билишини истайман»\nСамарқанднинг Каттақўрғон тумани фуқароси туман ҳокимининг адолатсизлиги устидан Президентга мурожаат қилди. Фуқаронинг мурожаати қуйидагича эди:\nСизга очиқ хат ёзишдан олдин узоқ ўйладим ва барибир ўзимни салкам икки йилдан буён қийнаб келаётган масалани очиқ айтишга жазм қилдим.\nМен қишлоғимиздан 1988 йилда чиқиб кетганман. Ўқидим. Турли жойларда, турли лавозимларда ишладим. 500 га яқин мақолам республика вақтли матбуотида чоп этилган. Бешта китобим чиққан. Президент эътирофига сазовор бўлдим. Бир қатор танловларнинг ғолиби ҳисобланаман.\nБаъзан ўзимга-ўзим савол бераман: туғилиб ўсган қишлоғимга, туманимга нима қилдим ва нима қилишим мумкин? Мактаб, йўл қуришга имкониятим йўқ. Ўша кунларда хаёлимга бир фикр келди: китоб дўкони қураман. Барча нашриётлар билан шартнома тузиб, арзон нархдаги китоблардан Каттақўрғонга олиб бораман. Бу фикримни кўпчиликка айтганимда, қўллаб-қувватлашди. Каттақўрғон туманида «Ижодкор ёшлар” тўгарагини ташкил қилмоқчи ҳам бўлдим.\nУшбу ниятларимни айтиб, Сизнинг ҳузурингизга бир неча маротаба кирдим. Лекин ижобий натижа бўлмади. Бир сафар айтдим: мендан бошқа одам Сизнинг олдингизга китоб дўкони қуришга ер сўраб кирмайди деб. Охири Сизга хат билан расмий мурожаат қилдим. Менга биринчи ўринбосарингиз жавоб берди. Лекин бу жавобдан қониқмадим.\nПрезидент Шавкат Мирзиёев болаларимиз китоб ўқисин, ҳар бир туманда китоб дўкони бўлсин, деб айтаётган бир пайтда, Сиз менга китоб дўкони қуришга ер бермадингиз.\nСапарали Каримович, Сиз бу ишингиз билан каттақўрғонлик ёшлар, улар келажаги олдида жуда катта гуноҳ қилдингиз. Сиз, менинг назаримда, маънавиятсиз инсонсиз. Сиз Шавкат Мирзиёев талаб қилаётган, илгари сураётган ислоҳотларга мутлақо тайёр эмассиз. Сиз менинг ёдимда китоб дўкони қурилишига қаршилик қилган, йўл бермаган кимса сифатида қоласиз.\nМени бир савол қийнайди: қандай қилиб Сиздек одамга 300 минг аҳолиси бор, маънавияти юксак Каттақўрғон туманининг раҳбарлиги ишониб топширилган.\nМен Сиз томонингиздан китоб дўкони қуришга ер берилмаганини Шавкат Мирзиёев билишини хоҳлайман.\nҲокимлар келиб-кетаверади. Лекин зиё тарқатиш, китоб дўкони қуриш учун интилган инсонлар барибир ўз мақсадига етади.\nСизга ўхшаган раҳбарларга вақтнинг ўзи баҳо беради ва замон аравасидан тушуриб юборади.\nГапнинг қисқаси, мен Сизни китоб дўкони учун ер бермаганингизни ҳеч қачон унутолмайман.\n2016 йил 18 декабрь, Тошкент шаҳри.\nТеглар: кимса ҳеч чиқиб ислоҳотларга қувватлашди мендан\n10:43 Каттақўрғон тумани ҳокими ўзгарди\n22:51 Сайлов: тўнкаларга тепасига ким чиқиб олишининг фарқи йўқ\n13:11 Ш. Мирзиёевга келаётган мурожаатлар ҳокимларнинг камчилигини кўрсатяпти


Раъно Шодиева ёшлигидаги суратини кўрсатди — фото - ShouBiz.uz\nМедиа 15:45 | 15.6.22\nРаъно Шодиева ёшлигидаги суратини кўрсатди — фото\nАктриса расмга Афғонистонда тушилганини айтди\nАктриса Раъно Шодиева Instagram саҳифасида ёшлигидаги архив суратини жойлади.\nБу расмни унинг дугонаси Камола Умархўжаева ўз саҳифасида эълон қилган. У сурат остига «Эски расмларимни топиб олдим», дея ёзиб қолдирган. Раъно Шодиева эса уни ўз Instagram’ига жойлаб, суратга Афғонистондаги суратга олиш майдончасида тушилганини таъкидлаган. Расмларда уларнинг жуда ёш бўлганини кўриш мумкин.\n«Қанча вақт олдин эди. Менимча, Афғонистондаги суратга олиш майдончасида», — деб ёзади.


Ёш боксчиларимиз Қозоғистонда шоҳсупага кўтарилди\n11 декабрь, 2017, 17:40\nҚозоғистонда ёшлар ўртасида ўтказилган халқаро турнирда боксчиларимиз мамлакатимиз шарафини муносиб ҳимоя қилди.\nПавлодар шаҳри мезбонлик қилган ушбу нуфузли турнирда Қозоғистон, Ўзбекистон, Россия ва Қирғизистондан келган чарм қўлқоп усталари ўн вазн тоифасида ўзаро рақобатлашди.\nМусобақанинг вазни 81 килограмм бўлган боксчимиз Жамшид Худойберганов барча рақибларини мағлубиятга учратиб, шоҳсупанинг энг юқори поғонасига кўтарилган бўлса, 91 килограммда Иқболжон Муродовга ҳеч ким тенг кела олмади. Шунингдек, вазни 91 килограммдан оғир бўлган боксчилар ўртасида ҳамюртимиз Темур Атабоев терма жамоамиз ҳисобига навбатдаги олтин медални келтирди.\nФиналга қадар бўлган жангларда зафар қучган Асадбек Шодибоев ва Наво Тамазов ўз вазн тоифаларида кумуш медалга сазовор бўлди. 52 килограмм вазн тоифасида Темурбек Деҳқонов бронза медални қўлга киритди.\nШу тариқа Ўзбекистон терма жамоаси 3 олтин, 2 кумуш ва 1 бронза медаль билан умум жамоа ҳисобида иккинчи ўринни эгаллади.


15:52 / 24.04.2016 1686 pdf Ўқиш режими + -\nҚуръони каримда ҳамманинг жуфти билан яратилгани хабари бор. Энди бир савол туғилиб қолди: ҳамманинг жуфти бир аёлга бир эркакми, ёки бир эркакники битта аёл, бошқасиники иккита аёл ва ҳоказоми? Масалан, бир эркак аёлга уйланди ва ажрашди. Эркак ҳам бошқасига уйланиб кетди. Айтинг-чи, улар бир-бирларига вақтинча жуфт эдиларми? Ўзи умуман бир эркакка бир аёл умрининг охиригача жуфт бўлиб қоладими ёки вақтинча жуфт бўлиб туриши ҳам мумкинми?\nЖАВОБ: Қадимдан маълумки, ҳайвонларда ҳам, ўсимликларда ҳам жуфтлик бор. Қуръони каримда ўсимликлар ҳақида шундай дейилади: «Улар ерга қарамайдиларми?! Биз унда гўзал навлардан қанча жуфтларни ундириб қўйибмиз» (Шуаpо, 7).\nИнсон ва ҳайвонлар ҳақида эса шундай дейилади: «У осмонлару Ерни йўқдан бор қилгувчи Зотдир. У сизларга ўз жинсингиздан жуфтлар яратди. Чорва ҳайвонларини ҳам жуфт қилиб яратди» (Шўро, 11).\nҚуръони каримда бу билан кифояланиб қолинмайди, балки дунёдаги барча нарсаларда ҳам жуфтлик борлиги таъкидланади: «Ва Биз ҳар бир нарсани жуфт яратдик» (Зарият, 49).\nШу ҳақда бир оз тўхталиб ўтсак. Маълумки, электр токи Қуръони карим нозил бўлганидан бир неча асрлар кейин кашф этилди. Унда манфий ва мусбат зарядлар бўлиб, ана шу зарядларнинг бирлашувидан электр токи ҳосил бўлади. Энди буни қўйиб туриб, энг кичкина нарса атом ҳақида сўз юритайлик. Олимларнинг аниқлашича, атомнинг маркази бўлиб, унинг атрофида электронлар бор экан. Электронларда эса манфий заряд, марказда мусбат зарядлар мавжудлиги аниқланди. Тажрибалар давом эттирилди, ниҳоят атом марказининг ўзи ҳам протон ва нейтронга бўлинишини 1932 йили инглиз олими Жеймс Чадвик кашф этди.\nОчиқ кўриниб турибдики, сиз жуфтлик маъносини мутлақо нотўғри талқин қилгансиз. Сизнинг саволингизда бир эркакка бир аёл тўғри келиши керакми ёки кўпроқ бўлса ҳам бўлаверадими, деган фикр бор. Бу, албатта, нотўғри фикр (Аллоҳ билувчидир).\nҚандай йўл тутишим керак?\n15:51 / 24.04.2016 1417\n“Қорача”лар “хўжа”лардан қиз олса бўладими?\n15:52 / 24.04.2016 1660\nСаволАссалому алайкум Ман яқинда фарзандли бўлдим. Исмини исломий исмлардан энг яхшисини қўйдим, аммо дадамдан маслаҳат сўрамасдан исм қўйибман. Исмни қўйиб давоми...\n2364 09:05 / 20.03.2018\n1250 20:57 / 27.04.2016\nАссалому Алайкум Шайх ХазратлариМен яқинда намоз ўқишни бошладим, шу сабабли ибодатда бир саволим бор эди. Яқинда мен Имом Бухорийнинг Саҳиҳ ҳадисларини ўқиб бир давоми...\n1351 21:05 / 25.04.2016\nСоч эктириш мумкинми?\nСавол Тепакал бўлиб қолган йигит соч эктириши ёки парик кийиши мумкинмиЖавоб Бу ишлар Аллоҳ соч уловчи ва улатувчини лаънатласинrdquo ҳадиси остига кириб қолади. давоми...\n2499 18:57 / 24.04.2016


Меланья Трамп АҚШда Ўзбекистон биринчи хонимига ҳамроҳлик қила олмаслиги мумкин » Islohot.uz\nKo'rildi: 1 191 marta15 май 20:59Xalqaro e’tirof Yangiliklar\nМеланья Трамп АҚШда Ўзбекистон биринчи хонимига ҳамроҳлик қила олмаслиги мумкин\nПрезидент Шавкат Мирзиёевнинг 16-17 май кунлари АҚШга расмий ташриф билан учиб кетгани ҳақида хабар берган эдик\nТашриф доирасида бўлиб ўтадиган учрашувларда Ўзбекистон биринчи хонимига АҚШ Президентининг рафиқаси Меланья Трамп ҳамроҳлик қила олмайди.\nМеланья Трамп буйрагидаги муаммо туфайли шифохонага ётқизилган ва операция қилинган. Операция муваффақиятли ўтган. Бу ҳақда Президент Трамп ўзининг «Twitter»даги саҳифасида маълум қилган.\nТрампнинг сўзларига кўра, Меланья ҳозир ўзини жуда тетик ҳис этмоқда, кайфияти ҳам яхши. Трамп яхши тилаклар учун барчага миннатдорлик билдирган.


Россиялик олимлар илк марта кибернетик тўрпардани инсон кўзига кўчириб ўтказишди\n23:56 / 30.06.2017\nФото: Second Sight\nБугун Россия федерал тиббиёт ва биология агентлигининг оториноларингология илмий-клиник маркази олимлари ва тиббиётчилари Россия тарихида илк марта туғма тўлиқ кўр инсоннинг кўзига кибернетик тўрпардани кўчириб ўтказиш борасидаги жарроҳлик амалётини ўтказишди, бу энди беморга бир ойдан кейин ёруғ дунёни кўриш имкониятини беради, деб хабар бермоқда РИА Новости мухбири воқеа жойидан.\n«Бу операция биринчиси бўлди, яқин орада яна битта ана шундай ўтказишни амалга оширамиз. Биз ҳозир иккинчи имплантация учун бемор танламоқдамиз ва бу кўп босқичли, мураккаб танлов жараёни бўлиб, камида бир ой вақтни талаб қилади», — деди ушбу операциялар ўтказилишини қўллаб-қувватловчи «Санъат, фан ва спорт» жамғармаси вакили Игорь Тихомиров.\nУшбу операция сўнгги йилларда олимлар томонидан яратилган Argus II «бионик кўзи» — кибернетик кўришнинг энг замонавий ва истиқболли тизимларидан биридан фойдаланилди. У ўтган ўн йилликнинг яримларида Second Sight компаниясида яратилган бўлиб, илк марта оммага 2009 йилда намойиш этилганди. Ўшанда кўзлари ожиз кўнгилли британияликлардан бири уни кўзларига ўрнатиб, кўриш қаобилиятига қисман эга бўлган эди.\nУ уч таркибий қисмдан — олтмиштача электроддан иборат кибер тўрпарда, камералар интеграция қилинган махсус қуёш кўзойнаклари ва сигналларни мия учун тушунарли кўринишга келтириб берувчи махсус чўнтак компьютеридан ташкил топган. Жорий ҳолатда Argus II кўзи ожиз кишиларга оқ ва қора чизиқларни, йирик ҳарфлар ва сўзларни фарқлай олиш имкониятини беради. Second Sight’нинг жорий ҳисоб-китобларига кўра, битта шундай тизим 140 минг долларга тенг.\n2012 йилда Second Sight мутахассислари ва Филадельфиядаги Томас Жефферсон университетидан Аллена Ҳо раҳбарлигидаги бир қатор мустақил офтальмологлар ва нейрофизиологлар Argus II’нинг кенг миқёсли клиник синовларини ўтказишган ва унда АҚШ ва Европадан 30 нафар кўнгилли иштирок этган. Бу синовлар 2015 йилда муваффақиятли якунланган ва айни дамда Argus II’дан клиник амалиётда кенг фойдаланилмоқда.\nРоссиялик врачлар бугун бундай кибернетик тўрпардани иплантация қилиш устида илк марта операция олиб боришди ва уни челябинсклик 59 ёшли, кўриш қобилиятини тўлиқ йўқотган беморнинг асаб тизимига улашди.\nТихомировнинг айтишича, ушбу операция Second Sight мутахассислари иштирокида ўтказилган, жумладан, Массачусетс университетидан Argus II’ни кўчириб ўтказиш бўйича илк операцияни амалга оширган жарроҳ ҳам таклиф этилган. Операция 4,5 соат давом этади ва 8 нафар врач — икки жарроҳ, офтальмолог, анестезиолог, икки ҳамшира, захира жарроҳи ва бир инженерни талаб этади. Операцияга профессор Христо Периклович Тахчиди раҳбарлик қилган.\nОлимларнинг қайд этишича, операциядан сўнг беморнинг кўриш қобилияти дарҳол тикланмайди — кейинги ҳафталар мобайнида врачлар кўзнинг тузалишини назорат қилишади ва тўрпарда қандай битиб кетишини назорат қилишади. Агар бу жараёнлар муваффақиятли якунланса, беморнинг «киберкўзи» икки-уч ҳафтадан сўнг ишга туширилади.\nОперациянинг муваффақиятли якунланиши ортидан тўрпарда дардига чалиниб кўриш қобилиятини йўқотган 50 минг россияликда кўриш қобилия тикланиши борасида умид уйғотибгина қолмасдан, Argus II ва у каби имплантларни ишлаб чиқаришни маҳаллийлаштириб, таннархини арзонлаштиришга олиб келади.


Алишер Навоий таваллудининг 579 йиллиги олдидан\nАдабиётимизда ўзининг буюк истеъдоди, чексиз бадиий маҳорати билан катта шуҳрат қозонган мутафаккир адиблардан бири, сўз мулкининг султони Алишер Навоийдир.\nШоир олтмиш йил умр кўрган бўлса-да, ана шу давр мобайнида жуда самарали ижод қилди. Айниқса, унинг жаҳон мумтоз адабиётида ўзига хос шеърий маҳорат билан шуҳрат қозонганлиги таҳсинга сазовордир.\nБуюк бобокалонимиз Алишер Навоий умри давомида "Бадое ул-бидоя", "Наводир ун-ниҳоя" номли иккита девон, "Хазойин ул-маоний" номли тўртта девондан иборат лирик мажмуа, "Девони Фоний" номи билан форс-тожик тилида яна бир девон яратиб, ўз девонлари сонини еттитага етказган. Демак, шоир ўзиниг бутун умри давомида еттита шоирнинг ишини бажара олган дейиш мумкин.\nШоир девонларини варақлар эканмиз, уларда шунчаки ёзилган ғазалларни учратмаймиз. Алишер Навоий яратган ҳар бир ғазалида китобхонга маълум бир гап айтади. Шу билан бирга шоир ўз ғазалларида мумтоз шеърий санъатларни қўллаш орқали ғазал мухлисларига завқ-шавқ бағишлайди.\nШеърий санъат ғазалга гўзаллик бахш этади, китобхон қалбида ўзгача ҳузур уйғотади. Мана шу каби байтлардан бири:\nҲусни ортар юзда зулфин анбарафшон айлагач,\nУшбу байтда шоир ташбеҳ (ўхшатиш) санъатини қўллаб, "ёр сочини юзи бўйлаб ёйса, ҳусни янада ортади. Бу гўё шам ўз тори (ипи)ни ёйса, янада ёришганига ўхшайди", дейди.\nЯна бир байтда шоир тажоҳули орифона (билиб-билмасликка солиш) санъатининг гўзал намунасини қўллаб шундай дейди:\nЁ юзунгга тегди қонлар бизни қурбон айлагач.\nШоир ёрига қарата "Юзингни гуллар билан безаб бизни қурбон айладингми ёки бизни қурбон этганингдан сўнг юзингга қонлар сачрадими?" -дея ёр юзидаги қизилликка ишора қилади, яъни ўзини била туриб билмасликка солади.\nШоирнинг мана бу байтида эса мумтоз шеъриятнинг талмеҳ санъати қўлланилган:\nЖонда қўйғоч нақд ишқинг қилди кўнглумни ҳалок,\nҚадимда шоҳлар ўз бойлигини бир чекка жойларга қудуқ қаздириб яшириб қўйганлар. Бойликни яширган хизматкорни эса, сир очилиб қолмасин, деб қатл эттирган. Навоий шу тарихий ҳодисага ишора қилиб, ёрига қарата "сенинг ишқингни жонимга яширган эдим, у кўнглимни ҳалок қилди", дейди.\nАдабиёт дарсларида ўқувчиларга шу каби шеърий санъатларни таҳлил қилиб берсак, уларнинг қалбида мумтоз адабиётимизга бўлган қизиқиш ва меҳр-муҳаббатни янада кўп меҳр-муҳаббат уйғотамиз.\nДилфузахон Ботирова, Асака туманидаги


Ҳафталик башорат: Омаддан бошингиз кўкка етади! - 5 Апреля 2018 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nВторник, 19.03.2019, 22:18\nГлавная » 2018 » Апрель » 5 » Ҳафталик башорат: Омаддан бошингиз кўкка етади!\nҲафталик башорат: Омаддан бошингиз кўкка етади!\nБу ҳафта хавфли вазиятлар ортда қолади. Касбий ва молиявий муаммоларингизни ҳал этиш билан шуғулланасиз. Душанбада муҳим шартномалар имзолайсиз. Улар сиз учун жуда муваффақиятли бўлади. Фақат пул билан чекланмай, фойдали инвестициялар ҳақида ҳам ўйлаб кўринг.\nЖума — ижодий ишлар учун қулай кун. Ҳафта сўнгида қадрдон дўстлар билан учрашув кутмоқда. Якшанбани харидлар учун мўлжалланг.\nЯнги безнес шериклар билан шартнома тузасиз. Улар билан ҳамкорликни осонгина йўлга қўясиз. Аммо ён-атрофдагилардан ҳушёр бўлиш талаб этилади. Ҳаммага ҳам дўст, деб ишонаверманг. Ҳафта ўртасида омад кулиб боқади. Яъни молиявий сюрпризлардан бошингиз кўкка етади. Шанба — севги изҳорлари ва романтик саргузаштлар учун қулай кун. Якшанбани оилангизга бағишланг.\n«Жавзо»лардан бу ҳафта фаол бўлиш талаб этилади. Ташаббус кўрсатишдан тортинманг. Тўғрисўз бўлинг, ёлғонга аралашиб қолманг. Баландпарвоз ваъдаларга алданманг. Музокаралар олиб бориш учун қулай фурсат эмас. Иш, оила ташвишларидан бироз чалғиб, яқинларингиз учун ҳам вақт ажратинг. Балки уларга сизнинг ёрдамингиз керакдир. Дам олиш кунлари табиат бағрига саёҳат қиласиз.\nҲушёр бўлинг, муаммоларни бирдан ҳал этишга уринманг. Вақтингизни тўғри тақсимласангиз, барча юмушларингизни бажаришга улгурасиз. Акс ҳолда, сиздан омад юз ўгириши мумкин. Ҳамкасбларингиз билан муносабатларингиз янада мустаҳкамланади. Ҳафта ўртасида молиявий аҳволингиз яхшиланиб, хурсанд бўласиз. Муҳаббат бобида айтарли янгилик йўқ. Соғлигингизга беэътибор бўлманг.\nИшда бироз келишмовчиликлар бўлиши мумкин. Буни бартараф этиш учун дипломатик қобилиятингизни ишга солинг. Шунда дарҳолвазиятдан чиқиш йўлини топасиз. Сешанбада пул билан боғлиқ муаммоларни ҳал этасиз. Фақат таваккал қилманг. Ҳамкорларингиз билан ҳам ҳисоблашишни ўрганинг. Бир нечта фойдали таклифлар кутмоқда. Ҳафта сўнгида ишдаги мавқеингиз ошиши кутилмоқда. Дўстларингиздан ёрдам сўрашдан тортинманг.\nРежаларингизни амалга оширишда ҳеч қандай тўсиқлар бўлмайди. Ён-атрофдагилар сизга хайрихоҳ бўлишади. Лекин ғояларингизни кўпчиликка ошкор этмаганингиз яхши. Дўст танлашда эҳтиёт бўлинг. Молиявий масалаларда омад кулиб боқади. Ҳафтанинг иккинчи ярмида шифокор қабулига ёзилиб қўйсангиз зарар қилмайди. Ахир, саломатлик ҳамма нарсадан муҳим. Дам олиш кунлари қадрдон дўстлар ташрифидан хурсанд бўласиз.\nБир нечта фойдали битимлар тузиш имкониятига эга бўласиз. Аммо бунинг учун тортинчоқлик ва дангасалик билан хайрлашишингиз шарт. Шунда муаммоларга ҳам ечим топасиз. Ишда инжиқ ва жанжалкаш ҳамкасблардан йироқроқ бўлинг.\nҲафта охирида спорт мусобақаларида иштирок этинг. ²ам жисмоний чиниқасиз, ҳам маънавий куч оласиз.\nҲафта «ақраб»лар учун муваффақиятларга бой бўлади. Барчани ҳайратда қолдирасиз. Қийин молиявий масалаларни ҳал этасиз. Ҳафта ўртасида хорижлик ҳамкорлар билан шартнома тузиш имкониятига эга бўласиз. Бунинг учун пишиқ-пухта режа тузсангиз бўлди. Кўнглингизга қулоқ солинг, чунки ички сезгингиз ҳеч қачон сизни алдамаган. Дам олиш кунларини оила даврасида ўтказинг.\nКўпдан бери ечимини кутаётган муаммоларни ҳал қилишга киришасиз. Фақат ақл билан иш қилинг. Ҳиссиётларга берилманг. Улар сизнинг зарарингизга ишлаши мумкин. Сиздан кузатувчанлик талаб этилади. Аҳамиятсиздек кўринган нарсалар ҳам фойдали бўлиши мумкин. Пул билан боғлиқ масалаларда омад кулиб боқмайди. Сабрли бўлинг, бу вақтинча. Дам олиш кунлари уйдаги таъмирлаш ишларига хафсала қилинг.\nСиз ҳар қандай вазиятни назорат қила оласиз. Шунинг учун мураккаб масалаларни ҳал этишда маслаҳат сўрашса ажабланманг. Ҳамкасблар билан мулоқотда зиддиятлардан қочинг. Самимий бўлишга ҳаракат қилинг. Шунда улар ҳам сизга худди шундай жавоб қайтаради. Сир сақлашни билинг. Дўст деб ҳар кимга дардингизни айтаверманг. Бу яхшиликка олиб келмайди. Дам олиш кунларини оилангизга бағишланг.\nҲафта бошида муҳим бизнес музокараларда иштирок этишингиз мумкин. Лекин ўзингизни кўп уринтирманг. Молиявий операцияларни вақтинча тўхтатиб туришингизга тўғри келади. Катта харажатларни бироз ортга сурганингиз маъқул. Яқинларингиздан маслаҳат сўрашдан тортинманг. Улар жон деб ёрдам беришга тайёр. Дам олиш кунлари дўстлар билан саёҳатга бориб, мириқиб ҳордиқ чиқарасиз. Ахир, яхши дам — меҳнатга ҳамдам.\n«Ҳут»ларга бу ҳафта омад кулиб боқади. Молиявий аҳволингиз сезиларли даражада яхшиланади.\nҲамкорлар билан ҳам фойдали шартномалар имзолайсиз.\nҲамкасблар билан ҳам муносабатингизга ҳавас қилса арзийди. Ўзингиз орзу қилган саёҳатга чиқасиз. Ундан бир олам таассуротлар\nбилан қайтасиз. Муҳими, барча имкониятлардан унумли фойдаланинг. Дам олиш кунларини оилангиз даврасида ўтказинг.\nКатегория: MUNAJJIMLAR BASHORATI / МУНАЖЖИМЛАР БАШОРАТИ | Просмотров: 625 | Добавил: Sherlaruz.CoM | Рейтинг: 0.0/0


Зангиота юқумли касалликлар шифохонасида гемодиализ муолажасига муҳтож беморлар қандай даволанмоқда? | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nЗангиота юқумли касалликлар шифохонасида гемодиализ муолажасига муҳтож беморлар қандай даволанмоқда?\nЗангиота юқумли касалликлар шифохонасида...\n22:01 / 06 Dec\nКоронавирус инфекциясига чалинган беморларни даволаш ва парваришлаш тиббиёт ходимларидан алоҳида эътиборни талаб этади. Айниқса, бу хасталик кекса ёшли ва буйрак касаллиги билан оғриган кишиларда оғир ўтишини ҳисобга олсак, улар зиммасидаги масъулият икки ҳисса ортади. Қолаверса, бундай беморларни самарали даволаш учун тиббиёт муассасаларини зарур тиббий жиҳозлар билан таъминлаш ҳам муҳим аҳамиятга эга.\nХўш, юртимизда бу борада беморлар учун қандай шароитлар яратилган?\nССВ Матбуот хизматининг ушбу саволига Зангиота 2-сон юқумли касалликлар шифохонаси директори Дониёр МИРАЗИМОВ жавоб берди.\n— Шифохонамиз коронавирус инфекциясига чалинган беморларни даволашга ихтисослашган юртимиздаги энг йирик тиббиёт муассасаларидан бири бўлиб, айни пайтда 2000 нафар беморга мўлжалланган марказда коронавирусга гумон қилинган, ПЗР тест мусбат натижаси тасдиқланган ва пневмонияга чалинган 700 нафарга яқин бемор муолажа оляпти, — дейди Д.Миразимов. — Беморларнинг 97 нафари оғир, 455 нафари ўрта оғир, 116 нафари ўта оғир аҳволда. Айни пайтда жонлантириш бўлимида 129 нафар киши даволанмоқда.\nШифохонага кунига ўрта ҳисобда 80 нафарга яқин бемор мурожаат қилиб, шулардан 50 нафарга яқини госпитализация қилиняпти. Қолаверса, бир кунда ўртача 75-85 нафар киши касалликдан тўлиқ соғаймоқда. Натижада жорий йилнинг сентябрь ойи билан солиштирганда беморлар сони 40 фоизга камайди.\nБиламизки, коронавирусга чалинганлар махсус шифохонада даволанади. Жумладан, COVID-19 инфекцияси тасдиқланган гемодиализга муҳтож кишилар ҳам ана шундай марказларда шифокорларнинг қатъий назорати остида муолажа олишлари зарур. Бу эса ўз навбатида ушбу хасталикни даволашга ихтисослашган муассасаларни зарур тиббий жиҳозлар билан таъминлашни тақозо этади.\nАйтиш мумкинки, бу борада шифохонада барча шароитлар яратилган. Хусусан, марказда беморларга гемодиализ муолажасини олишлари учун бир вақтнинг ўзида 20 та ўрин-жой ажратилган.\nЭслатиб ўтамиз, яқинда мамлакатимизга ташриф буюрган Россия Истеъмолчилар ҳуқуқларини ҳимоя қилиш федерал хизмати раҳбари, Россия Федерацияси Бош давлат санитария врачи Анна Попова Зангиота юқумли касалликлар шифохонасида бўлиб, коронавирусга чалинган гемодиализга муҳтож беморларнинг бу ерда даволаниши дунёнинг қатор давлатлари ўрганса бўладиган ибратли тажриба эканини эътироф этган эди.


Исмлар сонини ҳисоблашга кетган вақт: 0.013505 сек.\nҚидирув матни бўйича топилган исмлар сони: 591.\nШабада (Shabada) » форс-тожикча » қиз бола\nенгил, майин шамол, тонг шамоли, яъни мулойим, юмшоқ табиатли қиз\nШаббу (Shabbu) » форс-тожикча » қиз бола\nхушҳид (хушбўй) ўсимликдек ёқимтой\nШаббўй (Shabbo'y) » форс-тожикча » қиз бола\nШабнам (Shabnam) » форс-тожикча » қиз бола\nшудринг, тунги шудрингдек покиза, мусаффо қиз\n847 Синоним: Номаълум Ўз вариантингизни киритинг.\nШабон (Shabon) » арабча » ўғил бола\nхижрий йил ҳисобининг саккизинчи ойида, яъни шаъбон ойида туғилган қиз ёки шабон — тўқ, тўйган; бой-бадавлат. қаранг Шаъбон\n751 Синоним: Номаълум Ўз вариантингизни киритинг.\nШабонали (Shabonali) » арабча » ўғил бола\nшаъбон ойида туғилган ўғилни Али ўз паноҳида асрасин\nШабоной (Shabonoy) » арабча, ўзбекча » қиз бола\nшабон ойи (хижрий йили ҳисобининг 8 ойи) да туғилган ойдек сулув қиз.\nШабоҳат (Shabohat) » ap » қиз бола\nўхшаш, мос тушувчи, келишган. Эҳтимол: Сабоҳат\n711 Синоним: Номаълум Ўз вариантингизни киритинг.\nШаввоз (Shavvoz) » форс-тожикча » ўғил бола\nазамат, жасур, довюрак. Солиштиринг: Шоввоз, Шоҳбоз\n605 Синоним: Номаълум Ўз вариантингизни киритинг.\nШаввол (Shavvol) » арабча » ўғил бола\nшаввол ойи (ҳижрий йил ҳисобининг 10 ойи) да туғилган бола\n1 2 3 4 5 Кейинги ⇨ Охирига (60)


Mate 10 самарадорликда олган балл ваҳимали бўлиб чиқмади - Terabayt.Uz\nMate 10 самарадорликда олган балл ваҳимали бўлиб чиқмади\nШу кунларда эътиборга тушган Huawei Mate 10 флагмани самарали ишлашда бугунги смартфонларни ортда қолдиради, деган маълумот бир оз аввал тарқалган эди. Жумладан, 8 ядроли Kirin 970 чипсети маълумотларни 10 нанометрли техник жараёнда қайта ишлаши ва нейронли ўтказгичларга эгалиги, "сунъий интеллект" жорий қилингани билан ўзига хос ва унинг самарадорликда планшет ва ноутбуклар билан беллаша олиши маълум қилинган.\nИшлаб чиқарувчининг берган ваъдаларига кўра, Mate 10 платформаси янги авлод iPhone смартфонлари билан рақобатга киришади. Шунга кўра, барча самарадорликни аниқлайдиган тестлардан қандайдир самовий рақамлар кутаётган эди. Яқинда "Huawei BLA-L29" номи билан Geekbench'да имтиҳон топширган Mate 10 тўплаган балл у қадар ҳам ваҳимали бўлиб чиқмади.\nҲозирча тақдим қилинмаган смартфон бир ядроли тестда 1900 балл, кўп ядроли тестда эса 6206 балл тўплади. Кўриниб турибдики, "хитойлик ақлли юракча"га Apple процессорлари билан беллашишга ҳали бор.\nМаълумот учун атйамиз, Apple A11 Bionic чипи ўрнатилган iPhone 8 бу тестда 4195 (бир ядронинг ишлаши) ҳамда кўп ядроли тестда 10005 балл тўплаган. Samsung Galaxy S8 эса бир ядроли тестда 1965, кўп ядроли ишлашда 6494 балл тўплаган.\nТўғри, ҳозирча бу бирламчи натижалар ва тақдимотдан сўнг Huawei Mate 10 бундан юқорироқ балл тўплаши аниқ. Бироқ, бу натижалар ҳозиргисидан у қадар ҳам катта фарқ қилмаслиги мумкин.\n#Huawei Mate 10 #кучли смартфон


Бир суткада Алеппони 900 нафар тинч аҳоли тарк этди\n20:29 27.11.2016 Ҳавола олиш\nОхирги сутка давомида Алеппо Шарқини 903 нафар тинч аҳоли тарк этди. Сурия армияси шаҳар ичига янада чуқурроқ кирди.\nТОШКЕНТ, 27 ноя — Sputnik. Охирги сутка давомида Алеппо Шарқида жангарилар қўлида бўлган Джабаль-Бидару туманидан 903 нафар тинч аҳоли, жумладан 119 та бола тарк этди, РИА Новости Суриядаги Россия Яраштирув маркази хабарига асоан.\nХабарда айтилишига кўра, Алеппода турли жангари тўдалари орасида ҳам ўзаро можаролар кучайган. Бунга сабаб шаҳарни тарк этмоқчи бўлган жангариларга бошқа радикал тўдалар халал бермоқда. Жангарилар тўдалари орасида ўзаро тўқнашувлар тез-тез бўлиб турмоқда”, дейилган хабарда.\nУндан ташқари шаҳар аҳолиси ҳам жангарилар зулмига қарши намойишлар ўтказмоқда. Эл-Касидия, Ҳайдария ва Ханонво туманлари аҳолиси босими остида ушбу ҳудудларни тўрт йилдан бери эгаллаб келган жангарилар, у ердан кетишга мажбул бўлишди.


Жиззах шаҳрида "Трикотаж мато" ишлаб чиқариш ва бўяш фаолиятини ташкил этадиган саноат корхонаси ишга тушади » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззах шаҳрида "Трикотаж мато" ишлаб чиқариш ва бўяш фаолиятини ташкил этадиган саноат корхонаси ишга тушади\nЖиззах шаҳрида "Трикотаж мато" ишлаб чиқариш ва бўяш фаолиятини ташкил этадиган саноат корхонаси ишга тушади\n17 июнь 2020 йил\nЎзбекистон Республикаси Президентининг 2019 йил 30-31 январь кунлари Жиззах вилоятига ташрифи давомида берилган топшириқлари ижросини таъминлаш мақсадида Жиззах шаҳрида "Трикотажмато" ишлаб чиқариш ва бўяш фаолиятини ташкил этишга мўлжалланган корхона ишга тушади.\nСаноат корхонасининг умумий қиймати 73,8 млрд.сўм. бўлиб, лойиҳа "Jada Color Tekstil" МЧЖ томонидан ташкил этилмоқда. Шундан ўз маблағлари – 33,6 млрд.сўмни, банк кредитлари – 40,2 млрд.сўмни ташкил этади.\n“Жиззах” ЭИЗ ҳудудида амалга оширилиши белгиланган лойиҳа 2020 йилнинг июль ойида тўлиқ фойдаланишга топширилиши ва 200 та янги иш ўринларини яратилиши кўзда тутилган.\n2019 йилда вилоятда саноатни ривожлантириш бўйича кўрсатгичлар ҳамда 2020 йилда аҳоли бандлигини таъминлаш дастури бўйича матбуот анжумани ўтказилди


Европада пандемия кучаймоқда. Жорий этилаётган чекловлар бизни ҳам огоҳликка чорлаши керак! - zarnews.uz\nПандемия хавфи ҳақида сўз очишимиз бежиз эмас. Чунки бу борада дунёда вазият яна мураккаблашмоқда. Касаллик ортга чекиниш ўрнига, айрим мамлакатларда қайта авж оляпти. Айниқса, Европада аҳвол ёмон.\nМасалан, Австрияда бугундан умуммиллий локдаун амалга кирди. У 20 кунгача давом этиши белгиланган. Бу вақт мобайнида барча оммавий ва маданий тадбирлар бекор қилинади. Умумий овқатланиш шохобчалари ва маданият масканлари, аксарият савдо нуқталари, таълим муассасалари ёпилади.\nЧекловлар эмланмаганлар учун, айниқса, қатъий. Уларнинг озиқ-овқат дўкони, дорихона, шифокор кўриги каби энг муҳим эҳтиёжлардан бошқа мақсадлар учун кўчага чиқиши тақиқланган. Ҳозир мамлакатда вакцина олмаган 2 миллион киши шундай чоралар шароитида яшашга мажбур.\nГерманияда ҳам COVID-19 билан боғлиқ вазият жиддийлашиб бораётгани туфайли эмланмаган аҳоли қатлами учун карантин чоралари кучайтирилди. Ўтган ҳафтада бу ерда кунига 60 мингга яқин касалланиш ҳолатлари аниқланиб, пандемия бошлангандан бери энг юқори кўрсаткич қайд этилганди.\nЯнги чекловларга кўра, агар мамлакат маъмурий ҳудудларида COVID-19 туфайли касалхоналарга ётқизиш ҳолати ҳар 100 минг аҳолига нисбатан 6 тага етса, эмланган ва коронавирусдан тузалган фуқаролар ҳам оммавий тадбирларга ташриф буюриш учун мажбурий равишда тест топширади.\nКўрсаткичлар 9 тага етгач ижтимоий алоқалар бўйича ҳам чекловлар жорий этилади. Бундан ташқари, Германияда 18 ёшдан ошган аҳолига бустер дозани қўллаш тавсия қилинмоқда.\nБуюк Британияда ҳам бугундан барча бочқичда тўлиқ эмланган 40 ёшдан ошган фуқаролар коронавирусга қарши вакцинанинг бустер дозасини олиш ҳуқуқига эга бўлди.\nСловакия 22 ноябрдан коронавирусга қарши эмланмаган фуқаролар учун локдаун жорий этган яна бир мамлакат бўлди. Бундай аҳоли қатлами кафе ва ресторанлар, савдо марказлари, оммавий ва спорт тадбирларига бора олмайди.\nЧунки Словакия Европа Иттифоқи мамлакатлари орасида эмланиш кўрсаткичлари бўйича энг қуйи поғонада турибди — 45 фоиз. Айни сабабдан сўнгги суткада бу ерда кунлик касалланиш кўрсаткичлари рекорд даража – қарийб 9,6 мингга етган.\nШу муносабат билан Соғлиқни сақлаш вазирлиги дунёдаги мураккаб эпедимик вазиятни ҳисобга олиб, юртдошларимизни карантин қоидаларига қатъий риоя этишга, хотиржамликка берилмай, ўз вақтида вакцина олишга чақиради.\nТеглар: Европа коронавирус пандемия\nЕвропада ғайриоддий жазирама ҳукмрон


Отатуркка қиёслаш нечоғли тўғри? – Birdamlik.info\nАммо, бизнинг фикримизча, Ислом Каримовнинг номини Жорж Вашингтон, Шарль де Голль ва Мустафо Камол Отатурк каби давлат арбоблари қаторига қўшиш тамомила нотўғри. Биз Биринчи президентимизнинг фаолиятларини, сиёсий ва бошқа позицияларини дунёқараши-ю менталитети бутунлай бошқача бўлган Ж. Вашингтон ва Ш. де Голль билан солиштиришни бир чеккага қўя турайликда, тарихий манбаларга таянган ҳолда диндошимиз, қардошимиз, қариндошимиз бўлмиш Мустафо Камол Отатурк билан Ислом Каримовнинг давлат бошқаруви фаолиятидаги, миллатпарварлик, халқпарварлик, ватанпарварлик каби шахсий туйғуларидаги, миллий ўзликни англаш хислатларидаги, миллат ва халқ учун асқотадиган фазилатларидаги кўзга кўринарли фарқларига разм солайлик.\nМустафо Камол Отатуркнинг туркийгўйлигини унинг 1933 йилда Туркия Республикаси мустақиллигининг 10 йиллигига бағишланган тантанали йиғилишдаги тарихий нутқи ҳам исботласа керак. Унда шундай деган эди: «Бугун қўшнимиз, иттифоқдошимиз бўлмиш Советлар Россияси ҳукмронлигидаги давлат таркибида тили бир, дини бир, ишонч-эътиқоди-ю урф-одати, келиб чиқиши бир бўлган қардошларимиз, қондошларимиз бор. Биз уларни асло унутмаслигимиз керак. Ҳар доим ёрдамга шай бўлмоғимиз лозим. Айниқса, маданий-маънавий алоқаларга алоҳида эътибор қаратишимиз даркор».\nМустафо Камол Отатурк «Агар керак бўлса, миллатим учун ўз жонимни фидо қила оламан!», дея баралла айта олган давлат арбоби. У, шунингдек, «Миллатга зўравонлик қилиш мумкин эмас, миллатга фақат хизмат қилиш керак!», «Мен учун энг кучли ҳимоя қатлами, энг кучли мадад манбаи — миллатимнинг келбати. Миллатимнинг юзини ерга қаратмаслик менинг асосий бурчимдир!», деган. Дарҳақиқат, Отатурк реал ҳаётда турк миллати учун сидқидилдан қайғурган ва турк миллатининг равнақи учун астойдил хизмат қилган.\nИслом Каримовнинг эса, ўзбек миллатига меҳри баланд бўлгани шубҳали. Агар у ўзбек миллатига меҳрибон бўлганида, жафокаш, меҳнатсевар халқини олий минбарда туриб «дангасалар» дея оламга ёймаган, уларнинг юзини шувит қилмаган, ҳурмату иззатини топтамаган, отанинг «жинояти» учун болага, боланинг «қилмиши» учун отага ёхуд оила аъзоларига зўравонлигу зулм, ситам етказмаган бўлар эди.\nБутун дунё бўйича «Энг узоқ вақт қамоқхонада сақланган сиёсий маҳбус» (Самандар Қўқонов, 24 йилу 6 ой), «Энг узоқ қамоқхонада сақланган журналист» (Муҳаммад Бекжон, 18 йил,), «Энг узоқ қамоқхонада сақланган ёзувчи» (Мамадали Маҳмудов, 17 йил) «тамға»лари ўзбек миллатига мансуб кишилар билан Ўзбекистонда қайд этилгани ҳам Ислом Каримовнинг ўзбекпарвар эмаслигини далиллашга асос бўла олса керак.\nТил соҳасида ҳам Ислом Каримов фаолиятини Мустафо Камол Отатурк фаолияти билан тенглаштириб бўлмайди. Отатурк «турк тили — туркларнинг юраги, ақли ва тафаккури», дея тилга бўлган чексиз ҳурматини очиқча юзага чиқара олди. Отатурк ташаббуси билан 1928 йилда мамлакатда араб ёзуви ўрнига лотин алифбосига асосланган турк алифбоси жорий этилди. Миллий мажлиснинг кўпгина аъзолари янги ҳарфларни беш йил ичида босқичма-босқич жорий этиш таклифини илгари сурди. Аммо Отатуркнинг жиддий талабига кўра алифбо ислоҳоти уч ой ичида амалга оширилди. Миллий мажлис «Турк алифбосини жорий этиш ва 1929 йил 1-январдан бошлаб араб алифбосидан фойдаланишни тақиқлаш тўғрисида»ги қонунни қабул қилди.\nИслом Каримов эса лотин алифбосига асосланган ўзбек алифбосига ўтишга оид 1994 йилда қабул қилинган қонунни 20 йил давомида ҳам тўла-тўкис амалиётга тадбиқ эта олмади. Бунга унинг «ўзбекпарварлиги» сабаб бўлгани эҳтимолдан ҳоли эмас.\nИслом Каримовнинг халқпарвар, юртпарвар, элпарвар «фазилатлари»га бевосита гувоҳ бўла туриб, унинг номини дунёнинг энг буюк шахслари, давлат арбоблари қаторига қўшишга оид фикрларга оид сукут сақлашга виждон йўл бермади…


13:34 26.04.2017 (Янгиланган 19:27 26.04.2017)\nХитойнинг самолётлар учиши ва қўниши учун мосланган иккинчи ҳарбий кемаси Далянь портида сувга туширилди. Кема қарийб 3 йил давомида қурилган\nТОШКЕНТ, 26 апр — Sputnik. Хитой Ҳарбий денгиз кучлари иккинчи авианосецга эга бўлади, деб хабар бермоқда РИА Новости.\nХитой ўз кучи билан қурган кемага Type 001A деб ном берилган.\n"Хитойнинг самолётлар учиши қа қўниши учун мосланган иккинчи ҳарбий кемаси Далянь портида сувга туширилди", — деб хабар қилган Синьхуа агентлиги. Тантанали маросимда Марказий ҳарбий кенгаш раиси ўринбосари Фань Чанлун қатнашган. Лента қирқилгач, авианосец бортига анъанавий шампан виносини уриб синдиришган.\nХитойлик ҳарбийлар аввалига авианосецни 23 апрел — Миллий ҳарбий-денгиз кучларига асос солинган кунда сувга туширишни режалаштиришган. Аммо кейинчалик маросим бир неча кунга кечиктирилган.\nType 001A ҳақида бир оғиз\nХитой ўз кучи билан яратишни хоҳлаган биринчи авианосец қурилиш ишлари 2013 йилнинг ноябрида бошланган. Қурилиш ишлари билан Dalian Shipbuilding Industry Company шуғулланган.\nАвианосец узунлиги 315 метрни, эни эса — 75 метрни ташкил қилади. Кема соатига 57 км тезликда ҳаракатлана олади.\nХитой ОАВларида келтирилаётган маълумотларга кўра, Type 001A бортидан 36 дона "Цзянь-15"(J-15) қирувчилари фойдаланишлари мумкин.\nТрамп Корея яриморолига қуролланган кемалар "армада"сини юборганини маълум қилди\nType 001Aга қадар Хитой Ҳарбий-денгиз кучлари биргина "Ляонин" авианосеци билан қуролланган бўлган.\nЭнг катта авианосецга қайси давлат эга?\nЗамонавий авианосецлардан очиқ денгизда ҳаракатланувчи аэродром сифатида фойдаланилади. Бу турдаги кемаларнинг энг катта кучи — палуба авиацияси билан ўлчанади.\nБундан ташқари, барча авианосецлар ядровий қурол ёхуд баллистик ракета билан ҳам қуролланиши мумкин.\nАйни кунда энг катта авиаташувчи флотга АҚШ эга. Америка ҲДКнинг шу турдаги 12та кемаси бор, яна ўнта кема захирага ўтказилган.\nАмерикаликлар бу авиаташувчилардан ўзлари иштирок этган барча можароларда фойдаланишган.\nШунингдек, замонавий авианосецларга эга мамлакатлар қаторидан: Буюк Британия, Италия, Испания, Хитой, Япония, Миср ва Жанубий Корея киради.\nРоссия ҲДК таркибида битта авианосец бор. "Адмирал Кузнецов" 1987 йилда сувга туширилган бўлиб, 1991 йилдан навбатчиликка киришган.\nКема 28 самолёт ва 24 вертолёт учун қўниш ва хизмат кўрсатиш майдони сифатида хизмат қилади. Ўтган йилнинг ноябр ойида Су-33 самолётлари илк маротаба "Адмирал Кузнецов" бортидан жанговор парвозларни амалга оширган ва Суриядаги террорчилар позициялари бўйлаб зарба берган. Ўша вақтдан эътиборан крейсер бир неча бор ҳарбий операцияларга жалб қилинган.